
Sügismõtteid uueks 


tööhooajaks ... 


Vanast Testamendist leiame mitu kohta, kus Jumal väljen- 
dab soovi oma valitute kaudu õnnistada rahvaid. Ta ütleb 


AABRAHAMILE: “... et sa oleksid õnnistuseks! ... ja sinu nimel 


õnnistavad endid kõik suguvõsad maa peal!” (1Ms 12:2—3); 


JOOSUALE: “... et kõik maailma rahvad tunneksid Issanda 
kätt, kui vägev see on” (Jos 4:24); 


PSALMISTI KAUDU: “... et maa peal tuntaks sinu teed, 
kõigi rahvaste seas sinu päästet!” (Ps 67:3); “... kõik rahvad, 
keda sa oled teinud, tulevad kummardama su ette, Issand, 
ja annavad au sinu nimele” (Ps 86:9); “Jutustage paganate 
seas tema au, tema imeasju kõigi rahvaste seas!” (Ps 96:3); 


ja prohvet JESAJA kaudu: “... ma panen sind paganaile 
valguseks, et mu pääste ulatuks ilmamaa ääreni (Js 49:6). 


iisiis on Jumala ees- 

märk õnnistada kõiki 

rahvaid tundma Ju- 

mala head kätt ning 

elama harmoonias ja 
rahus koos Jumalaga. Harmoonia ja 
rahu tuleb Jumala seadusi pidades. 
Jeesus võttis kokku kristliku mõtte- 
viisi tuuma, kui ta ütles: “Armasta Is- 
sandat, oma Jumalat, kogu oma sü- 
damega ja kogu oma hingega ja ko- 
gu oma mõistusega! See ongi suurim 
ja esimene käsk. Teine on selle sar- 
nane: Armasta oma ligimest nagu 
iseennast! Neis kahes käsus on koos 
kogu Seadus ja Prohvetid” (Mt 
22:37—40). 

Oleme kõik kutsutud armastama 
üle kõige ja innukalt Jumalat ning 
seejärel armastama kaasinimesi sa- 
mavõrd kui iseendid. See on suur ja 
väärikas missioon. 

Vaadakem ajalukku ja meenuta- 
gem meie kirikuisa John Wesleyt, 
kes ütles: “Võta tuld ja põle innukalt, 
siis tulevad inimesed miilide tagant 
vaatama, mis sinus põleb!” John 


Wesley lasi Jumala tööl enda sees 
mõju avaldada ning levida oma elu 
ja teenimise kaudu ühiskonda. Ole- 
me kutsutud järgnema Wesley ees- 
kujule võitlemaks sotsiaalse õigluse 
nimel. Varajased metodistid võtsid 
sageli kristlikele printsiipidele raja- 
neva selge seisukoha vastakates ar- 
vamustes, väljendades vastuseisu 
näiteks orjapidamisele ja orjakau- 
bandusele, salakaubandusele ning 
vangide julmale kohtlemisele. Meto- 
distidena õpetame, et isiklik pääst- 
mine peab alati hõlmama kristlikku 
kuulutust ja teenimist maailma kes- 
kel. Wesley jaoks ei olnud muud us- 
ku kui sotsiaalne usk ning muud pü- 
hadust kui sotsiaalne pühadus. See- 
tõttu ei rõhuta me ühised usuväljen- 
duse vormid ainult isiklikku usukas- 
vu, vaid aitavad varustada ja mobili- 
seerida meid kuulutama maailmale 
ja teenima inimesi maailmas. 
Ülemaailmne - kokkukuuluvus 
kutsub metodiste kõikjal uskuma ja 
teenima globaalses tunnistuses, hoi- 
des usku tegutsemas armastuses, ra- 


SUPERINTENDENDILT HINNE 


hu ja õigluse teostumiseks maail- 
mas. Kirik on otsustanud kuulutada 
mitte ainult isiklikku evangeeliumi, 
mis ei paku lahendust nüüdisaja sot- 
siaalsetes kitsaskohtades. Ja samas 
on kirik otsustanud kuulutada mitte 
üksnes sotsiaalset evangeeliumi, mis 
ei hõlma patuse isiklikku transfor- 
matsiooni ja jüngriks saamist. Ole- 
me veendunud, et Kuningriigi Hea 
Sõnum peab vabastama ja muutma 
meie ajastu patused sotsiaalsed 
struktuurid. Nõndaviisi teenis ka 
John koos venna Charlesiga oma 
kaasaegset kogukonda, öeldes: “Tee 
kõike head, mida suudad, kõigil või- 
malikel puhkudel, igal viisil, mis või- 
malik, kõigis paigus, kus oled, igal 
ajal kõikidele inimestele niikaua, kui 
iganes suudad.” 

Ja nii ta tegigi. Tema eesmärk oli 
viia Jumalat nii paljudele kui võima- 
lik. Kord ütles ta: “Andke mulle 100 
meest, kes ei karda midagi rohkem 
kui pattu ega igatse midagi muud 
kui Jumalat, ning mulle pole oluline, 
on nad ordineeritud vaimulikud või 
ilmikud, nad panevad värisema põr- 
gu väravad ja rajavad Jumala riigi 
maa peale.” 

Järgnegem siis sellelgi uuel töö- 
hooajal Wesley eeskujule, et rahu ja 
harmoonia võiks levida meie maal. 
Maailma me ehk muuta ei suuda, 
küll aga võime suunata mõnegi ini- 
mese elu uuele rahu ja harmoonia 
teele oma Jumalaga. 


Vennatervitustega, 

E JUTLUS 


Saatesõnad 


Kui 1741. aastal tuli taas John 
Wesley kord Oxfordi ülikoolis jutlus- 
tada, oli ärkamine juba täies hoos. 
Wesley pühendus ülikooli asemel 
üha rohkem oma ühingutele, muutu- 
des samas esimese suhtes üha kriiti- 
lisemaks. 

Jutluse teema — radikaalne erine- 
vus nimekristluse ja tõelise kristluse 
vahel — oli puritaanide seas juba tut- 
tav. Apostlite tegude raamatu kirjako- 
ha 26:28 nimekristluse võtmes tõlgen- 
damine oli juba muutunud peaaegu 
tavaliseks. Wesley toob esile kahte 
tüüpi kristlased — üllameelse silmakir- 
jatseja (peaaegu kristlase) ja uue 


kontseptsiooni oma täielikult kristla- 
sest, kaheldes varjamatult, et neid vii- 
maseid Oxfordis eriti leidub. Wesley 
metodistidest lugejad tunnetasid ilm- 
selt selgesti, et nende juht oli astunud 
vastu anglikaani kiriku masinavärgile 
ühes selle enese kantsidest ning selles 
vastasseisus ellu jäänud. 

Wesley peaaegu kristlase Rirjel- 
dus tarvitab üht tema lemmikkujun- 
dit Piiblis: neid, kellel on “jumalakar- 
tuse nägu, ent kes on salanud selle 
väe” (2Tm 3:5). Ta kirjeldab üpris 
põhjalikult siirast inimest, kes väldib 
kurja, teeb head ja tarvitab armu- 
vahendeid — triumviraat, mida siin 
taunitakse, ent mis peagi fikseeritak- 


Peaaegu 
kristlane 


JOHN WESLEY 


Jutlus Oxfordi ülikooli Püha Maarja kirikus 
Püha Apostel Jaakobuse päeval, 25. juulil 1741 


Pisut veel, ja sa veenad mu koguni kristlaseks! 


Apostlite teod 26:28 


Ja palju on neid, kes jõuavad nii kaugele: sellest ajast peale, kui ristiusk on 
maailmas olnud, on igal ajastul ja iga rahva seas olnud palju neid, keda on 
“veendud peaaegu kristlaseks”. Kuid nähes, et sellest, kui minnakse ainult 
nii kaugele, ei ole mitte mingit abi Jumala ees, on meie jaoks ometi äärmi- 


selt tähtis uurida, 


esiteks, millele viidatakse, kui öeldakse peaaegu, 
teiseks, mida mõeldakse, kui öeldakse täiesti kristlane. 


I “Peaaegu kristlane” olemise- 
TT ga viidatakse esmalt pagan- 
likule aususele. Ma oletan, et keegi 
ei tee sellest küsimust, eriti seetõttu, 
et paganliku aususe all mõtlen ma 
siin mitte seda, mida soovitatakse 
ainult nende filosoofide kirjutistes, 


vaid seda, mida tavalised paganad 
ootasid üksteiselt ja mida paljud 


neist ka tegelikkuses praktiseerisid. 
Selle reeglite põhjal õpetati neile, et 
nad ei tohiks olla ebaõiglased; ei to- 
hi ära võtta oma ligimese tarbeid ei 
röövides ega varastades; et nad ei 
survaks vaeseid ega pressiks kellelt- 
ki midagi välja; et nad ei petaks ega 
trumpaks kavalusega üle ei rikast 
ega vaest mis tahes äriasjas; et nad 
ei petaks kelleltki välja tema õigusi, 
ja kui võimalik, siis ei oleks kellelegi 
midagi võlgu. 


se metodistide Üldreeglites. Täieli- 
kult kristlane on aga see, kellel on 
Jumala ja oma ligimesearmastuse 
kaudu toimiv usk. Kuigi Wesley hil- 
jem ei olnud nii karm oma hinnan- 
gutes peaaegu kristlase kohta, oli ta 
vaade tõelise kristlase osas järje- 
kindlalt seotud usu kaudu saadava 
armu ja armastusele rajatud eetika 
teoloogiaga. 

Wesley trükkis selle jutluse Lon- 
donis varsti pärast selle ettekand- 
mist Oxfordis. Tema eluajal tehti sel- 
lest vähemalt 25 kordustrükki ja see 
oli tema kogutud jutluste väljaanne- 
tes alati järjekorras teine jutlus. 

ALBERT OUTLER 


Jällegi möönsid tavalised paga- 

nad, et nii tõde kui õigust tuli 
mingilgi määral arvesse võtta. Ja vas- 
tavalt sellele nad mitte ainult ei põla- 
nud neid, kes vandusid valet, kes kut- 
susid Jumalat olema tunnistajaks va- 
lele, vaid ka neid, kes olid oma ligime- 
se laimajad, kes esitasid valesüüdistu- 
si teise inimese vastu. Ja vaevalt pare- 
mini arvasid nad igasugu tahtlikest 
valetajatest, pidades neid inimkonna 
häbiplekiks ja ühiskonna nuhtluseks. 
Ja taas, nad ootasid üksteiselt teatud 
armastust ja abi. Nad ootasid 

ükskõik millist abi keegi võis tei- 
sele anda ilma endale kahju tegema- 
ta. Ja seda abi nad ka andsid, kusjuu- 
res mitte ainult nende inimlikkuse pi- 
siteenete kujul, mida tehakse ilma 
mingi kulutuse või vaevanägemiseta, 
vaid ka näljaste toitmise näol, kui neil 
oli toitu säästmiseks, riietades alasti- 
olijaid endist üle jäänud rõivastega ja 
üleüldiselt andes kõikidele, kellele 
vaja, selliseid asju, mida neil endil 
polnud tarvis. Nõnda kaugele (kõige 

vähem) läks paganlik ausus, mis on 
esimene asi, millele viidatakse “pea- 
aegu kristlane” olemisel. 
II Teine asi, millele osutatakse 
— “peaaegu kristlane” olemi- 
sel, on jumalakartuse näo omamine, 
selle jumalakartuse, mis on ette kirju- 
tatud Kristuse evangeeliumis — tõelise 
kristlase välimuse omamine. Vasta- 
valt sellele ei tee “peaaegu kristlane” 
midagi, mida evangeelium keelab. Ta 
ei võta ilmaasjata suhu Jumala nime, 
ta õnnistab ega nea, ta ei vannu üldse 
mitte, vaid tema “jah on jah” ja “ei on 
ei”. Ta ei jäta pühitsemata Issanda 
päeva ega lase seda labastada, isegi 
mitte võõral, kes on ta väravais. Ta 
mitte ainult ei väldi mis tahes tegelik- 
ku abielurikkumist, hoorust ja eba- 
puhtust, vaid ka iga sõna või pilku, 
mis otseselt või kaudselt sellele kal- 
dub: ei, ta väldib ka kõiki tühje sõnu, 
hoidudes kõigest mahategemisest, ta- 
gaselja keelepeksust, salajasest pea- 
lekaebamisest, kurja kõnelemisest ja 
kõigest “rumalast seletamisest ja nal- 
jatlemisest” (evtpanehta), mis pagan- 
liku moralisti meelest on teatud voo- 
rus. Lühidalt, ta hoidub igasugusest 
vestlusest, mis ei ole “hea ülesehita- 
miseks” ja mis järelikult “kurvastab 
Püha Vaimu, kes meid on kinnitanud 
pitseriga lunastuspäevani”. 
Ta hoidub “veinist, millest tuleb 
liiderlikkus”, pillerkaaritamis- 
test ja liigsöömisest. Ta väldib, nii pal- 
ju, kui temast sõltub, tülitsemist ja rii- 
du, püüdes pidevalt elada rahus kõigi 
inimestega. Ja kui ta kannatab vale 
tõttu, siis ei maksa ta enda eest kätte 
ega tasu kurja kurjaga. Ta ei ole sõim- 
leja, mürgeldaja ega irvita oma ligi- 
mese vigade või nõtruste üle. Ta ei tee 
kellelegi meelega halba, haiget ega 
muret; vaid kõigis asjus talitab ja kõ- 
neleb ta selle lihtsa reegli järgi: “Mida 
sa ei taha, et sulle tehakse, seda ära 
tee ka teisele.” 
Ja head tehes ei piirdu ta mitte 
ainult odavate ja lihtsate lahku- 
se teenetega, vaid näeb vaeva ja kan- 
natab paljude kasu pärast, et ta min- 
gilgi kombel saaks mõningaid aidata. 
Vaatamata rühmamisele või valule 
“teeb ta oma jõudu mööda kõike, mi- 
da ta käsi suudab korda saata”, olgu 


siis oma sõprade või vaenlaste heaks, 
kurjadele või headele. Sest olles “tü- 
dimatu” selles ja igas muus “asjatoi- 
metuses”, “kuni tal on võimalust, teeb 
ta head”, kõige hea kombel, “kõigile 
inimestele”, nii nende hingedele kui 
ihudele. Ta manitseb õelaid, õpetab 
võhikuid, kinnitab kõikuvaid, elustab 
häid ja lohutab haigeid. Ta näeb vae- 
va, et äratada neid, kes 
magavad, juhtida neid, 
keda Jumal on juba 
äratanud, allika juur- 
de, mis on mõeldud 


Kui küsitaks, 
mis siis veel 
peale selle kaasneb 
“ülepea kristlane” 


kerglaselt või hooletult käitudes, vaid 
oleku, liigutuste ja käitumisviisiga, 
mis ei kõnele midagi muud, kui “Ju- 
mal, ole mulle, patusele, armuline”! 
Kõigele sellele lisame me pideva 
perekondliku palve nende pu- 
hul, kes on oma perekonna pead, ja 
aja, mis on eraldatud Jumalaga kõne- 
lemiseks igapäevaselt täie tõsidusega 
- sellel, kes nõnda vilje- 
leb sellist välispidist us- 
ku, on jumalakartuse 
nägu. Selleks, et ta 
oleks “peaaegu kristla- 


palu ja «PEPHItBBE olemisega, (E 04 kid veel ain- 
jaoks, et nad pegessid siis ma vastan: a üht asja, ja see on 
endid selles ja saaksid ä Siirus. 

puhtaks; ja ergutada esiteks, TII Siiruse all 
neid, kes on päästetud = Jumala-armastus. — mõistame me 


usu kaudu, kaunista- 
ma Kristuse evangeeliumi kõigis as- 
jus. 
See, kellel on jumalakartuse nä- 
gu, kasutab ka armuvahendeid; 
jah, kõiki neist ja igal võimalusel. Ta 
käib sageli Jumala kojas; ja seda mit- 
te nii, nagu mõnedel on kombeks, kes 
tulevad Kõigekõrgema ligiolusse kul- 
la ja kallite ehetega või edevamaitse- 
liselt toretsevates rõivastes ning kas 
siis ebakohaste viisakustega üksteise 
suhtes või jultunult lõbusa käitumise- 
ga hülgavad kõik, nii jumalakartuse 
vormi kui ka väe nõudmised. Annaks 
Jumal, et ei oleks kedagi, isegi meie 
eneste keskel, kes langeks sellesama 
hukkamõistu alla: kes tuleb Tema 
kotta, võib-olla, vahtides ringi või an- 
des kõigiti tunnistust kõige osavõt- 
matumast, hoolimatumast ükskõik- 
susest, kuigi mõnikord võib tunduda, 
et nad palvetavad Jumala poole Tema 
õnnistuse pärast asjas, millega neil 
tuleb tegemist; kes selle kohutava 
teenistuse vältel kas magavad või on 
nõjatunud kõige mugavamasse poosi; 
või kes, justkui oletades, et Jumal ma- 
gab, räägivad üksteisega või vahivad 
ringi, justkui poleks neil absoluutselt 
mitte midagi teha. Ärgu neid süüdis- 
tatagu välispidises jumalakartlikku- 
ses. Ei: see, kellel on see jumalakar- 
tus, käitub selle pühaliku teenistuse 
igal hetkel tõsiduse ja tähelepanelik- 
kusega. Kui ta astub Issanda laua 
juurde, siis seda enam ei tee ta seda 


tõelist, sisemist usu põ- 
himõtet, millest saavad alguse need 
välised teod. Ja tõepoolest, kui meil 
seda ei ole, siis ei ole meil isegi pa- 
ganlikku ausust; ei, isegi nii palju mit- 
te, millest piisaks paganliku, epikuur- 
lasest poeedi nõudmisteks. Isegi see 
vaeseke on oma kainetel silmapilku- 
del võimeline tunnistama: 


Oderunt peccare boni virtutis amore; 
Oderunt peccare mali formidine poe- 
nae. 

(Head inimesed väldivad patustamist 
voorusearmastusest; 

kurjad inimesed väldivad patustamist 
karistuse kartusest. Horatius) 


Nii et kui inimene hoidub kurja te- 
gemast ainult selleks, et vältida karis- 
tust, siis 


Non pasces in cruce corvos 
(Sind ei pooda. Horatius) 


ütleb pagan — siin “on sinu tasu”. 
Kuid isegi tema ei luba sellisele kah- 
jutule inimesele nagu see, nõnda pal- 
jut, et ta võiks olla lihtsalt hea pagan. 
Kui siis keegi muu inimene selsamal 
motiivil (nimelt selleks, et vältida ka- 
ristust, vältida sõpradest või oma tu- 
lust või reputatsioonist ilmajäämist) 
peaks mitte ainult hoiduma kurja 
tegemisest, vaid tegema ka väga pal- 
ju head — ja kasutama isegi kõiki ar- 
muvahendeid -— siis ometigi ei võiks 
me kuidagimoodi öelda, et see inime- 
ne oleks isegi “peaaegu kristlane”. 

Kui tal pole südames paremat põhi- 
mõtet, siis on ta ülepea ainult silma- 
kirjatseja. 
Seetõttu kaasneb “peaaegu 
kristlaseks” olemisega tingi- 
mata ka siirus: tõeline igatsus teeni- 
da Jumalat, südamesoov täita Tema 
tahet. Tingimata kaasneb sellega, et 
inimesel on siiras eesmärk olla kõi- 
gis asjus Jumalale meelepärane: kõi- 
gis vestlustes, kõigis oma tegudes; 
kõiges, mida ta teeb või jätab tege- 
mata. Kui keegi on “peaaegu kristla- 
ne”, siis jookseb see musterjoonis lä- 
bi kogu tema elu. See on liikumapa- 
nevaks põhimõtteks nii tema heate- 
gemises, tema kurjast hoidumises 
kui ka Jumala seadmiste kasutami- 
ses. 
Kuid siinkohal päritakse arva- 
tavasti: kas on võimalik, et kee- 
gi elavatest inimestest jõuaks selles 
kõiges nii kaugele ja sellegipoolest 
jääb ainult “peaaegu kristlaseks”? Mi- 
da veel peale selle on tarvis, et olla 
“ülepea kristlane”? Ma vastan, esi- 
teks, et on küll võimalik jõuda nii 
kaugele ja ikka jääda “peaaegu krist- 
laseks”, saan ma teada mitte ainult 
Jumala sõnadest, vaid ka kogemuse 
kindlast tunnistusest. 
Vennad, “mul on rohkelt jul- 
gust teie ees”. Ja “andke mulle 
andeks see süü”, kui ma majakatus- 
telt kuulutan omaenese meeletust 
teie ja evangeeliumi pärast. Laske 
mul siis takistamatult 
kõnelda enesest, nagu 
ka teisest inimesest. Ma 
olen rahul sellega, kui 
mind alandatakse, et 
teid ülendataks, ja ma 
tahan ennast alandada 
sellest veelgi rohkem 
oma Issanda kirkuseks. 
Ma jõudsin ise paljude aastate 
kestel nõnda kaugele, nagu pal- 
jud siinolijatest võivad tunnistada: 
ma olin hoolas vältima kõike kurja ja 
hoidma puhast südametunnistust; ka- 
sutasin aega õigesti, haarates kinni 
igast võimalusest teha head kõikidele 
inimestele; tarvitasin pidevalt ja hool- 
salt kõiki avalikke ja eraviisilisi armu- 
vahendeid; püüdlesin püsiva käitumi- 
se tõsiduse poole igal ajal ja igal pool. 
Ja Jumal on mu tunnistajaks, kelle 


Teine asi, 
mis kaasneb 
“ülepea kristla- 
ne” olemisega, 
on ligimese- 
armastus. 


ees ma seisan, et seda kõike tegin ma 
siiralt; mul oli tõsine kavatsus teenida 
Jumalat, südamesoov täita Tema ta- 
het kõigis asjus, olla meelepärane 
Talle, kes oli kutsunud mind “võitle- 
ma head usuvõitlust” ja “hakkama 
kinni igavesest elust”. Ometigi tun- 
nistab mu oma südametunnistus Pü- 
has Vaimus, et kogu selle aja olin ma 
ainult “peaaegu kristlane”. 


CII 


Kui küsitaks, mis siis veel peale selle 
kaasneb “ülepea kristlane” olemise- 
ga, siis ma vastan: 

Esiteks, . Jumala-armastus. 
16) Sest nõnda ütleb Tema Sõna: 
“Armasta oma Issandat, oma Jumalat, 
kogu oma südamega ja kogu oma hin- 
gega ja kogu oma mõistusega ja kogu 
oma jõuga!” Selline Jumala-armastus 
haarab endasse kogu südame, äratab 
ellu kõik tunded, täidab kogu hinge ja 
haarab ülima määrani tegevusse kõik 
tema võimed. See, kes nõnda armas- 
tab Issandat, oma Jumalat, selle vaim 
“hõiskab üha Jumala, oma Päästja pä- 
rast”. “Tal on hea meel Issandast”, 
oma Issandast ja oma kõigest, keda 
“ta tänab kõige eest”. Tema “igatseb 
Jumalat ja Ta nime ja Ta mälestust”. 
Tema süda hüüab üha: “Kes on mul 
muu taevas, kui Sina? Sest Sinuga 
koos olles ei meelita mind miski maa 
peal.” Tõepoolest, mida muud võiks ta 
igatseda peale Jumala? 
Mitte maailma ega selle 
maailma asju. Sest ta on 
“maailmale risti löödud ja 
maailm temale”. Ta on risti 
löödud lihahimule, silma- 
himule ja elukõrkusele. 
Jah, ta on surnud igasugu- 
sele kõrkusele: sest armas- 
tus “ei hoople”, vaid see, kes elab ar- 
mastuses, “elab Jumalas ja Jumal te- 
mas”, ning ta on vähem kui mitte mis- 
ki iseenese silmis. 

II Teine asi, mis kaasneb “üle- 
a pea kristlane” olemisega, on 
ligimesearmastus. Sest nõnda ütles 
meie Issand järgnevate sõnadega: 
“Armasta oma ligimest nagu iseen- 
nast!” Kui keegi küsib, “Kes on mu li- 
gimene?”, siis me vastame: “Iga ini- 
mene maailmas; iga Tema laps, kes 


on “kogu liha vaimude Isa”.” Ka ei või 
me mingil kombel erandit teha oma 
vaenlastele või Jumala vaenlastele ja 
nende hingedele. Iga kristlane armas- 
tab ka neid nagu iseennast; jah, nii 
“nagu Kristus meid on armastanud”. 
See, kes tahab täielikumalt mõista, 
milline armastus see on, võib uurida 
Püha Pauluse kirjeldust selle kohta. 
Ta on “pika meelega ja lahke. Ta ei 
ole kiivas. Ta ei ole rutakas kohut 
mõistma. Ta ei kelgi ega hoople”, vaid 
teeb selle, kes armastab, vähimaks, 
kõikide teenijaks. Armastus “ei käitu 
näotult”, vaid “saab kõigile kõigeks”. 
Ta “ei otsi omakasu”, vaid ainult head 
teistele, et nad võiksid saada pääste- 
tud. Armastus “ei ärritu”. Ta ajab ära 
raevu, mis sellel, kellel see on, on va- 
jaka armastuses. Ta “ei mõtle halba”. 
Tal “ei ole rõõmu ülekohtust, aga ta 
rõõmustab tõe üle”. Ta “lepib kõige- 
ga, ta usub kõike, ta loodab kõike, ta 
talub kõike”. 
TII G) Siiski on veel üks asi, mida 
— võib eraldi käsitleda, kuigi 
see tegelikult ei saa olla lahus eelne- 
vast, millele viidati “ülepea kristlane” 
olemises, ja see on kõige, isegi usu 
alus. Selle kohta on läbi kogu Jumala 
Sõna öeldud väga suurepäraseid asju. 
“Igaüks,” ütleb armastatud jünger, 
“kes usub, on Jumalast sündinud.” 
“Aga kõigile, kes Tema vastu võtsid, 
andis Ta meelevalla saada Jumala las- 
teks, neile, kes usuvad Tema nimes- 
se.” “Ja see ongi võit, mis on ära võit- 
nud maailma — meie usk.” Meie Is- 
sand ise kuulutab, et see, “kes usub 
Pojasse, sel on igavene elu”; ning “ta 
ei lähe kohtu alla, vaid on läinud sur- 
mast ellu”. 
Kuid ärgu siinkohal ükski ini- 
mene petku oma hinge. Tuleb 
hoolega tähele panna, et see “usk, 
mis ei too esile meeleparandust” ja 
armastust ja kõiki häid tegusid, ei ole 
see “õige, elav usk”, millest siin kõ- 
neldakse, “vaid surnud ja kuratlik 
usk ... Sest isegi kurjad vaimud usu- 
vad, et Kristus sündis neitsist, et Ta 
tegi igasugu imetegusid, kuulutades, 
et Tema on tõeline Jumal; et meie pä- 
rast kannatas Ta kõige valurikkamat 
surma, et lunastada meid igavesest 
surmast; et Ta tõusis üles kolmandal 
päeval; et Ta läks üles taevasse, kus 

Ta istub Isa paremal käel ja et maail- 
ma lõpul tuleb Ta jälle tagasi mõistma 
kohut elavate ja surnute üle. Neid 
meie usuartikleid usuvad ka kurjad 
vaimud, samuti nagu nad usuvad kõi- 
ke, mis on kirjutatud Vanas ja Uues 
Testamendis. Ja vaatamata kõigele 
sellele usule on nad ikkagi kurjad vai- 
mud. Nad jäävad ikka oma neetud 
seisundisse, kus neil puudub tõeline 
kristlik usk.” 
“Õige ja tõeline kristlik usk tä- 
hendab” (jätkates meie oma Ki- 
riku sõnadega) “mitte ainult uskuda 
seda, et Pühakiri ja meie usuartiklid 
on tõsi, vaid omada ka kindlat usal- 
dust ja veendumust, et inimene pääs- 
tetakse Kristuse kaudu igavesest hu- 
katusest” — just sellest “kindlast usal- 
dusest ja veendumusest”, mis inime- 
sel on Jumalasse, “et Kristuse teenete 
kaudu on tema patud antud andeks ja 
et ta on lepitatud Jumala heamee- 
leks” — tuleneb armastav süda olla 
kuulekas Tema käskudele.” 
Kellel nüüd on see usk, mis Ju- 
mala väe läbi “puhastab süda- 
me” kõrkusest, vihast, himust, “kõi- 
gest ülekohtust”, “ihu ja vaimu kogu 
rüvedusest”; mis täidab ta armastuse- 
ga, mis tugevam kui surm, nii Jumala 
kui kogu inimkonna vastuarmastuse- 
ga, mis teeb Jumala tegusid, mis kiit- 
leb sellest, kui ta kulutab ja kui teda 
kulutatakse kõikide inimeste heaks ja 
mis rõõmuga kannatab mitte ainult 
etteheiteid Kristuse pärast, pilkamist, 
põlgust ja vihkamist kõigi inimeste 
poolt, vaid mis tahes kurja inimeste 
või kuradite poolt, mida Jumala tar- 
kus lubab sündida; kellel nüüd on sel- 
line usk, “mis on tegev armastuse lä- 
bi”, see ei ole mitte ainult peaaegu, 
vaid ülepea kristlane. 
Aga kes on nende asjade elavad 
tunnistajad? Ma anun teid, ven- 
nad, selle Jumala juuresolekul, kelle 
ees “on lahti surmavald ja kadupaik, 
saati siis inimlaste südamed” - et iga- 
üks teist küsiks oma südamelt: “Kas 
mina olen üks nende seast? Kas ma 
viljelen õiglust, halastust ja tõde nii 
palju, nagu nõuavad vähemalt pagan- 
liku aususe reeglid? Kui nii, siis kas 
mul on kristlase välispidine olu? Ju- 
malakartuse nägu? Kas ma hoidun 
kurjast, kõigest, mis on keelatud Ju- 


mala kirjapandud Sõnas? Kas ma 
teen oma jõudu mööda kõike head, 
mida mu käsi suudab korda saata? 
Kas ma kasutan igal võimalusel tõsi- 
selt kõiki Jumala seadmisi? Ja kas 
teen ma kõike seda siira kavatsuse ja 
igatsusega olla kõiges meelepärane 
Jumalale?” 


Kas pole mitte paljud teie seast 
teadlikud sellest, et te pole mit- 
te kunagi jõudnud nõnda kaugele? Et 
te pole olnud isegi “peaaegu kristla- 
sed”? Et te ei ole olnud paganliku 
aususe mõõdupuu kõrgusel? Vähe- 
mal mitte kristliku jumalakartuse vä- 
lise vormi tasemel? Veelgi vähem on 
Jumal teis näinud siirust, tõelist ka- 
vatsust olla Talle meelepärane kõigis 
asjus. Te pole mitte kunagi isegi ka- 
vatsenud pühendada kõiki oma sõnu 
ja tegusid, oma asjatoimetusi, Õppi- 
mist ja meelelahutust, Tema auks. Te 
pole mitte kunagi isegi kavatsenud 
ega igatsenud seda, et mida te iganes 
teete, saaks tehtud “Issanda Jeesuse 
Kristuse nimel”, ja sellisena peaks 
olema “vaimulik ohver, mis on Juma- 
lale meelepärane Kristuse kaudu”. 
Kuid oletagem, et sa olid seda; 
kas siis head kavatsused ja head 
soovid teevad kellestki kristlase? Mit- 
te mingil juhul, kui neil ei lasta aval- 
dada head mõju. Keegi on öelnud, et 
“põrgu on sillutatud heade kavatsus- 
tega”. Siis jääb ikkagi kõige suurem 
küsimus. Kas Jumala armastus on 
välja valatud sinu südamesse? Kas sa 
võid hüüda: “Minu Jumal ja minu 
kõik!”? Kas sa igatsed ainult Teda? 
Kas sa oled õnnelik Jumalas? Kas Te- 
ma on sinu kirkus, sinu rõõm, Sinu 
rõõmustuse kroon? Ja kas on see 
käsk kirjutatud sinu südamesse, “et 
see, kes armastab Jumalat, armastab 
ka oma venda”? Kas sa armastad siis 


oma ligimest nagu iseennast? Kas sa 
armastad igat inimest, isegi oma 
vaenlasi, isegi Jumala vaenlasi nagu 
omaenese hinge? Nagu Kristus on 
sind armastanud? Jah, kas sa usud, et 
Kristus armastas sind ja andis ennast 
sinu eest? Kas sul on usku Tema ve- 
resse? Kas sa usud, et Jumala Tall on 
võtnud ära sinu patud ja visanud 
need nagu kivi merepõhja? Et Tema 
on ära kustutanud kirja, mis oli sinu 
vastu, kõrvaldades selle ja naelutades 
oma ristipuule? Kas on sul tõepoolest 
lunastus Tema vere kaudu, isegi sinu 
pattude andestus? Ja kas tunnistab 
Tema Vaim koos sinu vaimuga, et sa 
oled Jumala laps? 
Jumal ja meie Issanda Jeesuse 
Kristuse Isa, kes nüüd seisab 
meie keskel, teab, et kui ükski inime- 
ne sureb ilma selle usuta ja selle ar- 
mastuseta, siis oleks talle parem, kui 
ta poleks sündinud. Ärka siis üles, kes 
magad, ja hüüa oma Jumala poole: 
hüüa sel päeval, mil Ta on leitav. Ärgu 
ta puhaku enne, kuni “Ta laseb tema 
eest mööduda kogu oma ilu ja kuulu- 
tab tema ees Issanda nime” — “Issand, 
Issand on halastaja ja armuline Jumal, 
pika meelega ja rikas heldusest ja 
tõest, kes säilitab heldust tuhandeile, 
annab andeks ülekohtu ja üleastumi- 
sed ning patu”. Ärgu ükski inimene 
veengu sind tühjade sõnadega loobu- 
ma sellest üleva kutsumise võiduhin- 
nast. Aga hüüa Tema poole päeval ja 
ööl, kes “siis, kui meie alles olime nõr- 
gad, suri jumalakartmatute eest”, kuni 
sa tead, kellesse sa usud ja võid öelda: 
“Minu Issand ja minu Jumal.” Pea 
meeles “alati palvetada ja mitte tüdi- 
da”, kuni ka sina võid tõsta käe taeva 
poole ja kuulutada Talle, kes elab iga- 
vesest ajast igavesti: “Issand, Sina tead 
kõik, Sina tead, et oled mulle armas.” 
Kogegem siis kõik, mida tähen- 
dab olla mitte ainult peaaegu, 
vaid ülepea kristlane! Ja seda olles 
õigeks mõistetud ilma hinnata, Tema 
armust, lunastuse kaudu, mis on Jee- 
suses, teades, et meil on rahu Jumala- 
ga Jeesuse Kristuse kaudu, rõõmusta- 
des Jumala kirkuse lootuses ja oma- 
des Jumala armastust, mis on välja 
valatud meie südametesse Püha Vai- 
mu läbi, kes meile on antud!” 
Tõlkinud PRIIT GREGORIOS TAMM 

EMK ratastel 


uba mitmendat aastat kogunesid metodisti noored 
J ning täiskasvanud Lõuna- ja Põhja-Eestist, et liikuda 
kolmel päeval ringi ratastel. Tänavu sõitsid meie rattu- 
rid 26.-28. juulini Räpina ja Värska kandis. 

Eelregistreerimisel selgus, et seekordne matk saab ole- 
ma ajalooline. Eriliseks tegi rattamat- ji ja 
ka rohke laste osavõtt, noorimad neist al 
11 kuud vanad Kustas ja Johann. Kok- 
ku osales rattamatkal 15 täiskasvanut 
ja 13 last. 

Meid saatis teekonnal valge buss, 
mis kriitilistel hetkedel sai nii mõnegi 
jaoks valgeks laevaks, mida oodati. Kui 
enam ei jaksanud, pugesid väiksemad 
bussi, rattad pandi järelkärusse ja sõit 
võiski jätkuda. 

Nägime kolme päeva jooksul Juma- 
la erilist ligiolu, juhtimist ja hoidmist, kogesime ilusat il- 
ma ja eneseületamist. Läbisime kokku 100 km. “Tugeva- 
mad” said jõudu katsuda mudamülgastes, soos ja liivas, 
kus isegi mäest al- 
la tuli vändata. 
“Nõrgemad” avas- 
tasid Setumaa ta- 
lumuuseumis tõe- 
lise elu võlusid. 

Oleme väga tä- 
nulikud - Räpina 
kogudusele, kes 
avas oma kogudu- 
se uksed, pakkus 
meile madratseid 
ja ööbimisvõima- 
lust, samuti koha- 


Issanda imelised teod 


% hel vihmasel juulikuisel suvepäeval lõikas argias- 
keldustesse telefonihelin. Helistajaks oli meie ar- 
mas pastor Rein Laaneser, kes teatas, et Ahjale on ooda- 
ta külalisi Rootsist. Tulijaks oli kunstnik Dolf Mayern, 
kes on maalinud meie kirikule altarimaalid. 

Ilmgi muutus nagu helgemaks, ehkki ootusärevus tegi 
rahutuks. Minu käest tuldi otsima kirikuvõtit, sest kunst- 
nik tahaks näha oma töid. Kohtusin auväärt kunstniku, te- 
ma abikaasa, poja ning miniaga. Minia on pärit Ahjalt. 
Sain ulatada terekäe ja anda üle brošüürid “Teeliste kiri- 
kud” 2005 ja 2013. Sellega tahtsin näidata, et Eesti Meto- 
disti Kirik on talle väga tänulik ja peab meistrit meeles. 

likele kokkadele, kes üllatasid 
meid pühapäeva hommikul pann- 
kookidega. 

Rattamatk lõppes ühise jumala- 
teenistusega, mille tegi eriliseks 


nelja ratturi õnnistamine kohaliku 
koguduse liikmeks. Võimas! EMK 
rattamatk 2013 jääb meelde tõelise 
pereüritusena, kus hinnas olid lapsed ja retrorattad. Kõik 
on võimalik! 


Ratturid ELE PAJU ja LEA KÜBAR 


Härra Dolf Mayern oli rõõmus ja liigutatud. Kui minia 
võtme tagasi tõi, siis kuulsin, et neil kõigil oli väga hea 
meel näha neid maale meie kirikus endiselt kasutusel ning 
vaatamata kütmata kirikule ikkagi heas korras. Rõõm oli 
nüüd minu külaline. Nad tegid ka annetuse kiriku heaks ja 
lubasid edaspidi tulla Rootsist just pühapäevaks, s.o juma- 
lateenistuse ajaks. 

Kui imelised on Jumala juhatused ja teod. Soovisin nei- 
le Jumala õnnistust pikale koduteele. 

Taevane Isa muutis mu päeva eriliseks. Mu süda laulis 
kiitust ja tänusõnad muutusid palveks. Tänan Sind, Kõige- 
väeline Jumal, selle kohtumise eest. 

IRJA SAKSING 


Fotod: erakogu 


MEILT JA MUJALT [ 


EMK 9. SUVEKONVERENTS LAAGRIS GIIDEON 


tsill a 


IX suvekonverents 


MK järjekorras juba IX suvekonverentsil Aa 
Emas 8.-11. augustini “Võtke vastu Püha 
Vaim” oli osalejaid 204, lisaks laagri meeskond ja 
kokad. 

Osalejate hulgas oli kaksteist alla 7-aastast last, 
kaheksa 8-12-aastast last ning kolmkümmend kuus 
13-20-aastast noort, 21-30-aastaseid noori täiskas- 
vanuid osales kolmkümmend kaks, 31-60-aastaseid 
viiskümmend üheksa ning 61-aastaseid ja vanemaid 
inimesi tuli kohale kolmkümmend kolm. Kiitus Ju- 
malale! 

Sellel suvekonverentsil oli suur rõõm vastu võtta 
meie piiskoppi Christian Alstedi, kes viis läbi eelse- 
minari jüngrina kasvamisest ning väikegruppide 
osast koguduse elus. Meeleoluka kontserdi andis an- 
sambel Robirohi. Noortelaager tõi kohale tavapära- 
sest rohkem noori ning Aldersgate'i Eesti-Inglise 
meeskonna teenimine puudutas paljude südameid: 
mitmed noored andsid oma elu Jumalale, oli füüsilisi 
ja hingelisi tervenemisi ning Jumala väe kogemist. 
Suured tänud ka Tallinna Uue Alguse koguduse väga 


In memoriam 


Päivo Kasekamp 


25. jaanuaril 1924 — 21. juuni 2013 


AC) 


A Ai n kate Pa 5 mat - A 


erilisele ülistusgrupile, kes laulis eesti, vene ja inglise keeles. 
Pühapäevasel teenistusel ristiti kuus inimest ning oma risti- 
mist uuendas kaks inimest. 
Järgmine suvekonverents toimub 7.—10. augustini 2014 ning 
on järjekorras kümnes. 


THEA KANT 


Leedu delegatsioon 
piiskopiga. 


Brasiilia grupp suvemisjoni 
meeskonnaga. 


1945. aastal T-ehhis venelaste kätte vangi ja oli kaks 
aastat sõjavangis, kuid pärast vabanemist vahistati 
uuesti. Järgnes üheksa aastat vangipõlve Intas Sibe- 
ris. Vangipõlves elas ta läbi usulise pöördumise ja va- 
banenuna alustas aktiivset tegevust Eesti Metodisti 
Kirikus, kus ordineeriti ka vaimulikuks. Ta on teeni- 


äivo Kasekamp sündis Tallinnas, lõpetas 1942. 
] ka Westholmi gümnaasiumi, läks 1943. aastal 
Soome vabatahtlikuks, tuli sealt tagasi augustis 1944 
ja taganes koos Eesti diviisiga Saksamaale. Langes 


nud mitmeid kogudusi, sealhulgas aastaid 
(1972-1987) EMK Tartu kogudust. Oli aktiivselt te- 
gev Eesti Evangeelse Allianssi taastajana taasiseseis- 
vunud Eestis. 


KODUTEEL 3/2013 9 


III MEILT JA MUJALT 


Sakussaare kogudusel oli 
sõpraderohke suvi 


akussaare kogudus võõrustas sellel suvel oma sõp- 
S ru nii Udmurtiast, Inglismaalt kui ka kaugest saa- 
reriigist Indoneesiast. 

Koos udmurdi ansambli Inkreš liikmetega külastasi- 
me jaanituld Hirvli külas, veetsime ühiselt aega 
Sakussaares ning tegime koostööplaane tulevikuks. 
Augustis viibisid meie juures Inglise Metodisti Kiriku 
sõbrad, kellele tutvustasime Lahemaa kauneid paiku 
ning pakkusime kohapeal puhkamisvõimaluse. Sep- 
tembris tõid aga kuumaverelised indoneeslased rohkelt 
rõõmu ja usuindu meie kogudusele. Huvitav oli jälgida, 
kuidas miljonilinna noored vaimustusid meie külade ja 
majade väiksusest, looduse ilust ja keskkonna puhtu- 
sest. Kuu lõpul külastas Sakussaaret Indoneesias teeniv 
Eesti misjonär Egon Sarv, kes jagas inimkaubanduse va- 
luteemasid. 

SIRLY LAHI 


septembril märkis Pärnu ko- 
eguduses 30 tööaastat pastori- 
na Üllas Tankler. Sama päeva sisse 
, mahtus ka koguduse 92. aastapäe- 
va tähistamine. 
Agape koguduse infolehes mee- 
/ nutab Üllas Tankler ise, kuidas 
“... saadeti Pärnu metodisti kogudu- 
se pastoriks üks 24-aastane noor- 
mees. Mõned vanemad koguduse- 
liikmed teadsid teda ennekõike kui 
“vend Tankleri poega”, teiste jaoks 
sai ametinimetuseks “meie noor 
pastor” ...” 
Üllas meenutab infolehes ka 
kahte peamist impulssi, mis on teda 


Foto: arhiiv 


Õnnitleme! 
Doktorikraadi (Ph.D.) saanud 
MAIRE LATVALAT 
ja praktilise teoloogia magistrikraadi saanud N 1 
TOOMAS PAJUSOOD. 


Kirikuvalitsus ja superintendent õnnitlevad! 
22. september — Anton Djurjagin 40 

29. september — Heino Seppel 65 

3. oktoober — Priit Tamm 45 

27. detsember — Olavi Ilumets 60 

mõjutanud päris algusest peale, läbi 
kõikide kirjude aegade. Üks neist 
on olnud küsimus armastusest, mil- 
le formuleeris tema jaoks Osvald 
Tärk: “Kas sa tahad neid inimesi ar- 
mastada, keda sa lähed teenima?” 
Teiseks impulsiks on olnud veendu- 
mus, et Kristuse kogudusena on 
meie kutsumuseks teenida kõiki ini- 
mesi. Ja alustada tuleb siit, kus ole- 
me. 

Üllas Tanklerit ja Pärnu kogu- 
dust oli sel tähtsal päeval tervitamas 
ka superintendent Taavi Hollman. 


KT/Agape infoleht 


Tallinna kogudus õnnitleb! 

4. juuli — Helvi Kruusmann 70 

4. juuli — Krista Hussar 60 

5. juuli — Heiti Aulis 80 

7. juuli — Jana Krohn 50 
17/47. juuli — Saima Simm 80 
22. juuli — Maare Kuum 80 

25. juuli — Tiina Rahuoja 50 

4. august — Ants Saluraid 65 

23. august — Elna Mägi 85 

26. september — Pille Mägila 60 
27. september — Juhan Lilleorg 75 
30. september — Helga Loide 95 


Fotod: SIRLY LAHI 


MEILT JA MUJALT EHE 


Patriarh Bartolomeus Tallinna metodisti kirikus 


septembril kohtus Tema Püha- 
6. oikumeeniline patriarh 
Bartolomeus Tallinna Metodisti ki- 
rikus Eesti Kirikute Nõukogu juha- 
tuse ja liikmeskirikute esindajatega. 

Kohtumisest võtsid osa Tema Pü- 
haduse saatjaskonda kuuluvad Hal- 
kedoni metropoliit Atanasius, Bosto- 
ni metropoliit Metodius, Eesti Apost- 
lik-Õigeusu Kiriku metropoliit Ste- 
fanus, piiskop Eelija, piiskop Alek- 
sander ja teised vaimulikud. Eesti Ki- 
rikute Nõukogust olid esindatud Kiri- 
kute Nõukokku kuuluvate liikmes- 
kirikute juhid ja esindajad, peakapla- 
nid, Kirikute Nõukogu töövaldkonda- 
de projektijuhid ja kristlike meedia- 
väljaannete esindajad. 

Kohtumise raames tutvustasid 
EMK superintendent Taavi Hollman 
ja vanempastor Olav Pärnamets pat- 
riarhile ning tema saatjaskonnale ki- 
rikuhoonet ja metodisti kiriku ajalu- 
gu. Samas hoones tegutseva EMK 
Teoloogilise Seminari poolt tervitas 
patriarh Bartolomeust rektor Meeli 
Tankler. 

Külalisi ja kõiki kohaletulnuid ter- 
vitas EKN-i president peapiiskop 


Andres Põder, asepresident piiskop 
Philippe Jourdani juhtimisel andsid 
liikmeskirikute esindajad patriarhile 
lühiülevaate oma konfessioonist. Su- 
perintendent Taavi Hollman tutvus- 
tas seejärel EKN-i töövaldkondi ja te- 
gevusi. 

Kohtumise teises pooles tervitas 
patriarh kohalolnuid vennaliku ar- 
mastuse ja austusega. Ta avaldas 
muu hulgas lootust, et ka Eestimaa 
kristlikud kirikud kannavad üksteise 


Päikeseline orelikontsert 


allinna metodisti kirikus jätkus 

15. septembril orelikontsertide 
sari. Sügishooaja esimene esineja 
oli Kristiina Hoidre. 

Orelikunstnik oli kavasse valinud 
helitöid alates varabarokist kuni ro- 
mantismini. Kohe kontserdi alguses 
lõi piduliku meeleolu ja andis aimu 
mängija heast registrivaliku vaistust 
Itaalia kõigi aegade suurima organis- 
ti Girolamo Frescobaldi (1583-1643) 
“Tokaata G-duur” oma võimsate 
akordide ja vahelduvate varieeruvate 
osadega. Johann Sebastian Bachi 
(1685-1750) looming oli esindatud lü- 
hemate helitöödega, kahele koraali- 
eelmängule järgnes “Pastoraal”. Or- 


ganist möönis, et talle tulid meelde 
tema õpetajate Hugo Lepnurme ja 
Rolf Uusvälja näpunäited registreeri- 
mise ja muusikalise lausekujunduse 
osas. Loomulikult esitas Kristiina 
Hoidre teoseid oma vaatevinklist 
nähtuna. Meie oreli “säraküünlana” 
lülituv traktuur ja teistest Eesti kiri- 
kuorelitest selgelt eristuv klaar vär- 
ving mahenes meeldivalt tema sõr- 
mede all. Oreli täiskõlalistes lõikudes 
vallutas meeli “Prelüüd ja fuuga C- 
duur”. Kunagi olid ajad, mil oreli saa- 
tel koguni tantsiti ja muusikalised 
teemadki võeti rahvaviisidest. Eks 
need kajastused on tunda Bachi teos- 
teski, kas või sellessamas fuugas. 


liikmete vahelise leppimise ja vastas- 
tikuse lähenemise vaimu ning väljen- 
das muret maailma ühtsuse pärast nii 
kirikus kui ka ühiskonnas käesoleval 
ajal. Patriarh Bartolomeus andis lühi- 
ülevaate ka kristlikest kirikutest ning 
oikumeenilisest olukorrast Istanbulis 
ja Türgis laiemalt. 

Kohtumine lõppes ühise palveosa- 
duse ja patriarh Bartolomeuse õnnis- 
tussõnadega. 


Tallinna > l 
Metodisti Kiriku * 
UU 


ORELIFOND ° 


EKN/KT 


Veel kuulsime Inglise helilooja 
Jeremiah Clarke 'i (1674—1707), kuul- 
sa prantsuse helilooja, organisti ja pe- 
dagoogi Alexandre  Guilmant'i 
(1837-1911) ning Norra helilooja 
K. Lindemani muusikat. Organist sä- 
ras rõõmust ja kuulajad nentisid: 
“Tlus kontsert oli!” 

URVE AULIS 

Foto: LIIVI HOLLMAN 


AASTAKONVERENTS 2013 


Superintendendi aruandest 
EMK aastakonverentsile 


2012.—-2013. aasta vaimuliku 
tegevuse kohta 


2013. aasta oleme nimetanud 
jüngerluse ja seesmise uuenemise 
aastaks. Markuse evangeeliumist 
loeme, et Jeesus “ ... seadis kaks- 
teist, keda ta ka nimetas apostliteks, 
et need oleksid temaga ja et ta võiks 
nad läkitada kuulutama ja et neil 
oleks meelevald kurje vaime välja 
ajada.” (Mk 3:14—15) 

Jüngrite valimises oli kaks põhi- 
list eesmärki: 1) et nad oleksid Jee- 
susega ja 2) et Jeesus saaks neid lä- 
kitada välja kuulutama. Jünger ei ole 
kutsutud kogema osadust Jeesusega 
üksnes pühapäevasel jumalateenis- 
tusel, jünger on kutsutud elama ning 
teenima kõikjal ja alati. 

Kas EMK koguduste liikmed on 
saanud jüngriteks? Kas me tegeleme 
jumalateenistustel ja piiblitundides 
eesmärgistatult jüngrite ettevalmis- 
tamise, varustamise ning julgustami- 
sega? Kas me läkitame jüngreid ka- 
hekaupa välja kuulutama ja teenima, 
nagu seda tegi Jeesus? 

Kas pastor ja kas superintendent 
on jüngriks saanud? Kas nad on tõe- 
lised Jeesuse jüngrid? Kas nad anna- 
vad parimat jüngriksolemise eesku- 
ju? Kas jüngriksolemise eeskujudes 
tuleks midagi muuta? Mida pean te- 
gema selleks, et valmistada ette uusi 
jüngreid? Kas olemasolevate jüngri- 
te elus tuleb midagi ümber kasvata- 
da, muuta? Kas miski peab muutu- 
ma minu ja sinu mõtteviisis, hoiaku- 
tes, käitumispraktikas? 

Jeesus valis 12, et nad saaksid osa 
kõigest, mida Jumal Jeesuses Kristu- 
ses soovis lasta avalikuks saada. 
Meidki on kutsutud Jeesuse osadus- 
se saamaks osa sellest, mida Kristus 

meile igapäevaselt anda tahab. Meie 
patud on andestatud, meid on kutsu- 
tud käima uues elus, kasvades pühit- 
suses ja armastuses Jumala ja kaas- 
inimeste suhtes. 

Jeesus valis 12, et ta võiks neid lä- 
kitada kuulutama. Meiegi oleme kut- 
sutud selleks, et kuulutada Jumala 
abi ja päästet Jeesuses Kristuses. Ini- 
mesed vajavad vabanemist süü- ja 
patukoormast. Kui vaid keegi neile 
seda jagaks! Kuidas kuulutada tõhu- 
samalt, kui seda seni oleme teinud? 
Kasutagem kõiki võimalusi, mida Ju- 
mal meile annab. 


EMK arvudes 


EMK liikmeskond 1. jaanuaril 
2013: 1428 tunnistavat ja 153 ristitud 
liiget, kokku 1581. Seda on 61 inime- 
se võrra vähem kui 2012. aasta algu- 
ses; vaatamata faktile, et aasta sees 
võtsime vastu uue koguduse, kuhu 
kuulub 40 liiget. Ilmselt on tänane 
statistika reaalsem kui varasem. 
Rahvaloenduse andmetel on meto- 
diste Eestis 1098. Tõsi, 16-aastastele 
ja noorematele usulise kuuluvuse 
küsimust ei esitatud ja teistele oli 
vastamine vabatahtlik. Kas lähiaas- 
tatel võib meie liikmeskond veelgi 
väheneda? 

Kahanemine ei tähenda, et uusi 
liikmeid ei oleks lisandunud. 2012. 
aastal on meie kogudustes toimunud 
35 ristimist (neist vanemate usu põh- 
jal 6 ning isikliku usu põhjal 29). 
2012. aastal kasvasid Sakussaare, 
Rakvere ja Võru kogudus. 

EMK vaimulikkond 2013: 26 or- 
dineeritud vanemat pastoriteenistu- 
ses, 7 ordineeritud vanemat emeri- 
tuuris, 7 AK prooviliiget teenimis- 
ülesannetes, 1 ordineeritud diakon, 
5 kohalikku pastorit. 


Olulised sammud 


Oleme süvenenud osaduses, meid 
on liitnud üldkiriklikud üritused, na- 
gu EMK VIII suvekonverents augus- 
tis 2012, EMK 105. aastapäev Tapa 
metodisti kirikus septembris 2012 
ning John Wesley Aldersgate'i koge- 
muse 275. aastapäev Haapsalu me- 
todisti kirikus mais 2013. 

Koguduste aruandlust oleme 
püüdnud täiustada nii, et see kajas- 
taks põhjalikumalt koguduse vaimu- 
likku tegevust ning suunaks mõtle- 
ma ka edasistele sihtidele. Kahes, 
Pärnu Agape ja Tartu Püha Luuka 
koguduses on läbi viidud KLA ehk 
koguduse loomuliku arengu uurin- 
gud, mis on tõhustanud koguduse- 
töö edasist planeerimist. Kasvamas 
on ilmikute panus. 

2012. aasta sügisel ja 2013. aasta 
kevadel toimunud pastorite osadus- 
ja õppepäevadest alates on rakendu- 
nud täiendõppe punktiarvestus. Pas- 
torite täiendõppe programmi 2012— 
2013 läbisid täismahus Stanislav 
Ossipov, Toomas Pajusoo, Üllas 
Tankler, Sergei Sutškov, Andres 
Kapp, Olavi Ilumets, Ele Paju, Priit 
Tamm ja Aleksandr Fjodorov. Jätku- 
nud on superintendendi arenguvest- 
lused pastoritega. Ordinatsiooniko- 
misjon on alustanud mentorite mää- 
ramisega ordinatsioonikandidaati- 
dele. 

Lemme Aulis nimetati Eesti Kiri- 
kute Nõukogu juures tegutseva Ees- 
ti Kirikute Noortenõukogu juhiks. 

Suur hulk aega ja energiat on 
panustatud EMKTS-i tuleviku ja 
võimaliku ühinemise peale EELK 
Ul-ga. Seminarile on toetust saat- 
nud ka kogudused, kuid ootame 
rohkemat. 


Kogudusi visiteerides 


Tänu tublidele saavutustele noor- 
tetöös ja kaunile videotutvustusele 
2012. aasta Eesti Sõprade koosole- 
kul on Reeküla kogudus leidnud en- 
dale sõpruskoguduse USA-st Neb- 
raska osariigist. Sõprussuhe kuulu- 
tati ametlikult välja Eesti Sõprade 
koosolekul Dundwoodys Atlantas 
2. mail 2013. Reeküla kogudus on 
andnud laste- ja noortetöösse 29 
protsenti koguduse eelarvest. 

Keila kogudus on 2012. aastal in- 
vesteerinud vaeste -abistamisse. 
Augustis kutsusid nad linna 36 vähe- 
kindlustatud peret kirikusse, kus ja- 
gasid välja 57 koolitarvetega täide- 
tud koolikotti, detsembris tegid lin- 
na lastele kultuurimajas jõuluürituse 
koos jõulupakkidega. Aasta jooksul 
toimus nende kirikus üle kümne toi- 
dupakkide jagamise ürituse, kus 
kuulutati ka Jumala Sõna. Ja Keila 
kogudus lõpetas 2012. aasta, jäädes 
14 000 euroga plussi. Jumal õnnistab 
kõiki, kes Issanda nimel midagi 
ühiskonna hüvanguks teevad. 

Tartu koguduses on töö hoogus- 
tunud. Pastor on öelnud, et GLS-il, 
koguduse arengu koolis ning kogu- 
duste rajamise seminaril osalemine 
on andnud temale isiklikult uue h00. 
Nad on palvetamas ja plaanimas uue 
koguduse rajamist. Kirikuteöö käi- 
gus külastas Tartu kirikut üle 400 
inimese. 

Jõhvi kogudus on saatnud välja 
noored kuulutama sõltlastele ja ava- 
misel on päevakeskus puuetega las- 
tele. Pastor Erkki Sepp on teinud 
pingutusi Narvas vaimuliku töö jät- 
kumise nimel. Kasvanud on annetu- 
sed misjonitööle, mitmed pühapäe- 
vakoolid toetavad Etioopia laste ha- 
ridusteed. 

Haapsalu kirik on saanud uue ka- 
tuse ja Rakvere kirik uue põranda. 


Peamised probleemid 


Kahanev liikmeskonna- ja palga- 
number väsitavad, lõhe unistuste ja 
arengukava väljakutsete ning iga- 
päevareaaluse vahel on nii mõneski 
kohas suurenenud. Kirikuhoonete 
korrashoiuks on vaja finantse, eks- 


pluatatsioonikulud on kõrged, kogu- 
duse sisulise töö arendamiseks jääb 
raha vähem. Pastorile palga maksmi- 
sest ei saa mõni kogudus unistadagi. 


Kuidas edasi? 


Jumal ütles Moosesele, mis sa ki- 
sendad, mine edasi! Aga kuidas? 
Kelle abiga? Kust tuleb toetus? Ju- 
mal ei andnud sellele vastust, vaid 
ütles üht — mine edasi! 

Lõpetame kurtmise ja vaatame, 
mis meil on. On aeg hakata muutma 
fookust, panna esikohale inimesed 
ja nende vajadused (nii vaimsed-hin- 
gelised kui ka füüsilised) ning jõu- 
dumööda neid täitma hakata. Kui ei 
ole töötegijaid, kui ei kasva uued 
jüngrid, siis ei ole hoonetest kasu. 
Ka kirikuhoonete eest tuleb hoolitse- 
da, ent kutsun kõiki kogudusi üles 
panustama töötegijatesse ja mitte ig- 
noreerima Jumala Sõna kirjakohti, 
et “aga see, keda õpetatakse sõnaga, 
jagagu kõike head õpetajale” (GI 
6:6) ning “sa ei tohi siduda kinni 
pahmast tallava härja suud!” ja “töö- 
line on väärt oma palka” (1Tm 5:18). 

Uuel aastal tõstame fookusesse 
olemasolevate koguduseliikmete 
jüngriks kasvatamise, teenime ini- 
mesi nende vaimulikes vajadustes 
Wesley klassitöö printsiipide eesku- 
jul, seame kogudustes prioriteediks 
pastorile töötasu maksmise. 

Teen ettepaneku nimetada 2014. 
aasta toimiva usu aastaks. 


Foto: ÜLLAS TANKLER 


Pastoritele 


Julgustage noori õppima muusi- 
kat ning teenima muusika ja lauluga 
jumalateenistustel. Organiseerige 
lapsed pühapäevakoolidesse. Plaa- 
nige noortele alates vanusest 11—12 
üritusi, et nad saaksid vabalt püha- 
päevakooli east välja kasvada ja 
leiaksid rakenduse noortegrupis; nii 
ei lähe noored kogudusele kaduma. 
Õpetage ja valmistage noori ette abi- 
elluma õigetel kristlikel alustel. Ra- 
kendage julgemalt kohalikke jutlus- 
tajaid ja ilmikuid jutlustamises, ju- 
malateenistuste läbiviimises, püha- 
kirja lugemisel, tunnistuste andmi- 
sel ja muudel võimalikel viisidel. 

Süvendatud jüngerluseks palun 
õpetage grupijuhte kasutama väike- 
gruppides Wesley poolt küsitud kü- 
simusi (iga AK delegaat saab KODU- 
TEEL ajakirja, kus need küsimused 
on ära trükitud; 2/2013). Jagage ko- 
guduseliikmed väikegruppidesse. 
Kasvatage kõik koguduseliikmed 
tublideks jüngriteks. 

Valige rakenduskavast mõni 
punkt, millega koguduses 2013. aas- 
tal süvendatult tegeleda. 

Võtke üks vaba päev nädalas, kus 
taastuda, jõudu koguda, Jumalas 
hingata ja uuteks ülesanneteks val- 
mistuda. 


Olgem siis ise tõelised jüngrid ja 
tehkem teised jüngriteks! 1 

Aastakonverentsi otsuseid 


° Pastorite palgasüsteemi 
uued põhimõtted 


AK kinnitas EMK pastorite tasus- 
tamise uue korra, mille järgi läheb 
pastorile palga maksmise ülesanne 
kogudustele. Kirikuvalitsus soovitab 
pastorile palka maksta sõpruskogu- 
dusest laekuvate summade arvelt. 
Nendele väiksemate koguduste pas- 
toritele, kelle kogudusele sõprusko- 
guduselt finantstoetust ei laeku, 
makstakse kirikuvalitsuse otsusel ja 
iga-aastasel ülevaatamisel palgatoe- 
tust piiskopi kontorist laekuvate 
summade arvelt kuni 2017. aasta lõ- 
puni. Sel juhul peab kogudus jätka- 
ma 2013. aastal sissemakseid pasto- 
rite palgafondi summas 2 eurot liik- 
me pealt kuus ning koguduse juha- 
tusel tuleb esitada vastavasisuline 
avaldus. Alates 2014. aastast lepib 
kogudus kirikuvalitsusega kokku, 
millise summa kogudus pastori pal- 
gaks panustab. Kui koguduses puu- 
dub vastav raamatupidamisvõime- 
kus, on võimalik pöörduda abi saa- 
miseks kirikuvalitsuse poole. 

Soovituslik palgataseme alam- 
määr täisajaga pastoritöö puhul on 
400 eurot kuus brutotöötasuna. Kui 
kogudus ei ole võimeline maksma 
täisajalise töö puhul miinimumpal- 
ka, soovitame määratleda pastori 
töökoormuse (%) vastavalt palgale, 
mida kogudus maksta suudab. 


Määramised 2013-2014 


Superintendent: Taavi Hollman 

Aseri: Dmitri Semjonov 

Haapsalu: Urmas Rahuvarm 

Jõhvi-Petlemma: Artur Põld 

Jõhvi (vene): Artur Põld 

Keila: Mihhail Batšinski 

Kohtla-Järve: Sergei Sutškov 

Kunda: Andrei Spiridenko 

Kuressaare: Arvi Lindmäe 

Kärsa: Rein Laaneser 

Narva: Erkki Sepp 

Paide: Johannes Kakko 

Paldiski ja Paldiski koguduse Kohila 
tööpunkt: Boris Zujev 

Pärnu: Tõnu Kuusemaa, Ardi Leeri- 
maa 

Rakvere: Hans Lahi 

Alates 2018. aastast peaksid kogu- 
dused jõudma sellise isemajandamise 
tasemeni, kus saadakse majandusli- 
kult hakkama ka ilma välisabita. 


° Aastakonverentsi 
praktilisest toimimisest 


Eesti Aastakonverents hõlmab 
ametlikult Eesti, Läti ja Leedu piir- 
konna. Praktiliselt on aastakonve- 
rents aastate jooksul toiminud kui 
Eesti piirkondlik konverents, kus Lä- 
ti ja Leedu esindajad on esitanud üks- 
nes tegevusaruande. Ka ei ole Eesti 
aastakonverentsil tehtud otsuseid, 
mis puudutaksid kõiki kolme piir- 
konda. Samavõrd on Läti ja Leedu 
piirkondlik konverents toiminud kui 
eraldiseisvad piirkondlikud aasta- 
konverentsid, kuid Eesti esinduseta. 

Kirjeldatud olukorrast lähtudes 
otsustas aastakonverents, et kõik 
kolm aastakonverentsi toimivad 
edaspidi kui eraldiseisvad piirkond- 
likud aastakonverentsid, samal ajal 
kui olemasolev ametlik struktuur 
säilib. Ühendatuse printsiibi süven- 
damiseks Balti riikides külastavad 
kolme piirkonna superintendendid 
vastavalt rotatsioonile igal aastal üh- 
te aastakonverentsi. Vastastikuse 
koostöö tihendamiseks viiakse igal 
teisel aastal (või vastavalt kokkule- 
pitud ajaintervallile) läbi koguduse 
arengu kooli, mis pakub nii vaimuli- 
kele kui ilmikutele võimaluse kohtu- 

miseks, jagamiseks, osaduseks, õp- 
pimiseks ja koostööks. 

Seoses peakonverentsi delegaati- 
dega otsustati, et edaspidi valitakse 
üks delegaat alati Eestist ja teine Lä- 
tist või Leedust vastavalt rotatsiooni- 
le, kus vaheldub ka ilmik ja vaimulik. 

Kui tekib vajadus hääletada küsi- 
must, mis puudutab kõiki kolme 
piirkonda, tehakse seda Eesti aasta- 
konverentsi erisessioonil. 


° EMK TS-i ühinemine 
EELK ÜUl-ga 


Aastakonverents toetas häälte- 
enamusega EMK TS-i eestseisuse et- 
tepanekut mitte ühineda. 


e EMK Kuressaare koguduse 
pastoraadi küsimus 


Aastakonverents kinnitas Kures- 
saare koguduse soovi müüa kogudu- 
se pastoraadi kinnistu (Ristiku 15) 
koguduse kauaaegse pastori Tiit 
Henno lesele ja suunata saadud raha 
pastori ametipinna ostmiseks. 


° EMK Revisjonikomisjoni 
aruanne 


Revisjonikomisjoni esimehe Matti 
Hollmani sõnavõtust selgus, et ko- 
misjoni hinnangul on EMK raamatu- 
pidamine korras ja dokumentide 
vormistamine nõuetekohane. Revis- 
jonikomisjoni ettepanekul kinnitati 
EMK 2012. aasta raamatupidamise 
aastaaruanne esitatud kujul. (i 


dus, Eesti Metodisti Kiriku haridus- 
toimkond: Maire Latvala 

Eesti Kaitseväe kaplanid: Raivo 
Nikiforov, Jana Laaneser 

Vanglakaplanid: Tartu Vangla — Olavi 
Ilumets; Harku ja Murru Vangla, 
Lääne Prefektuuri Arestimajad — 
Johannes Kakko; vabatahtlik 
vanglakaplan: Harku Vangla — 
Andres Kapp 

Misjonipastor: Andrus Kask (Leedu 
Aastakonverents) 

Diakon: Eesti Evangeelne Allianss, 
Evangelismi- ja misjonitoimkond: 
Mark Nelson 

EMK Teoloogilise Seminari rektor: 
Meeli Tankler 

Vaba aasta: Maksim Kiiranen, Tea 
Land 


AASTAKONVERENTS 2013 


Miks on kristlaste jaoks 
raske saada Jeesuse 
Kristuse jüngriteks? 


MARK ROYSTER 


Piiblitund EMK aastakonverentsil 22. juunil 2013 


Taevariik on põllusse peidetud aarde sarnane, mille ini- 
mene leidis ja peitis jälle. Ta läks rõõmuga ja müüs ära 
kõik, mis tal oli, ning ostis selle põllu. Veel on taevariik 
kaupmehe sarnane, kes otsis ilusaid pärleid. Kui ta siis 
leidis ühe eriti hinnalise pärli, läks ta ja müüs maha 
kõik, mis tal oli, ning ostis selle. 


ul paluti jagada 

teiega mõtteid 

jüngerluse ja vai- 

muliku uuenemise 

teemal, rääkida 
sellest, kuidas olla jünger ja kuidas 
teha uusi jüngreid. 

See teema on mulle väga südame- 
lähedane isiklikel põhjustel. Kasva- 
sin üles väga evangeelses kodus. Ma 
teadsin, kuidas saada päästetud, aga 
mul puudus selge õpetus, kuidas olla 
Jeesuse järgija ehk jünger. Kuulsin 
paljusid evangeelseid jutlusi. Tund- 
sin sügavalt, et olen patune, kuid ei 
leidnud oma patustele harjumustele 
ja suhtumistele muud lahendust kui 
uuesti ja uuesti päästetud saada. Sat- 
tusin niisugusesse meeleheitesse, et 
ülikooli ajal loobusin püüdlustest 
olla kristlane. 

Soovin, et keegi oleks soovitanud 
mulle mitte püüda olla kristlane, vaid 
saada Jeesuse Kristuse jüngriks. 

On kummaline, kuidas need kaks 
asja on teineteisest eraldatud. Algko- 
gudus ei tundnud sellist eraldatust. 
Aja jooksul on kristlaseks olemine ja 
Jeesuse järgimine päevast päeva Te- 


Matteuse 13:44—46 


ma jüngriks olles teineteisest lahuta- 
tud. 


Mõtleme kahele küsimusele 


1. Miks on kristlastel raske saada 
Jeesuse jüngriks? Miks peame kut- 
suma tunnistavaid kristlasi jünger- 
lusse (järgimisse)? 

2. Kuidas seda probleemi ületada? 

Need on olulised küsimused ka- 
hel põhjusel. Ainus tee tõelisesse ja 
kestvasse vaimulikku uuenemisse 
on jüngerluse tee. Me saame Jeesuse 
sarnaseks üksnes Jeesust järgides. 
Kui me ei ole Jeesuse sarnased, siis 
ei anna me mõjuvat tun- 


Nii et luba mul küsida: kas sa võid 
olla kristlane, olemata Jeesuse Kris- 
tuse järgija? See sõltub sellest, kui- 
das defineerime kristlaseks olemise 
tähenduse. 

Suur osa evangeelsest kuulutu- 
sest ei räägi midagi Jeesuse Kristuse 
jüngriks saamisest. Minu kontekstis 
räägime me otsuse tegemisest võtta 
Jeesus vastu kui Päästja. Tavaliselt 
tähendab see Tema andestuse vastu- 
võtmist ja sellega asi piirdub. Me 
mõistame pöördumist kui usu küsi- 
must. Me palume inimestel uskuda, 
et Jeesus Kristus suri nende pattude 
eest ja korrata üht kindlat palvet. Ja 
siis teatame neile, et nad on kristla- 
sed. Aga haruharva kutsume neid 
Jeesust järgima. 

Tulemuseks on, et paljud tunnis- 
tavad end uskuvat, aga nende elu 
jääb muutmata. Nad võivad ehk saa- 
da mõningase lootuse, et kui nad su- 
revad, saavad nad taevasse, ent mit- 
te palju enamat. 

Kas see on evangeelium? On see 


a i Ainus tee hea sõnum, mida Jeesus 
nistust pelles maailmas. alisõsaa jä jutlustas? Jeesus kutsus 
Ole Paraad Nr inimesi ennast järgima. 
usus ja meil ei ole mitte kestvasse Ja kõik. “Järgne mulle! 
midagi teistega jagada. vaimulikku 


Veel enam, Jumal ei saa 
usaldada - vaimuandeid 
inimestele, kel ei ole Kris- 
tuse iseloomu. Ja ilma Jumala Vai- 
muta on meil üksnes meie oma tuge- 
vus, meie oma mõistus ja meie oma 
kaasatundmine. Need ei ole küllal- 
dased. Jeesus ütles: “Vaim on, kes 
teeb elavaks, lihast ei ole kasu mil- 
lekski.” (Jh 6:63) 


uuenemisse on 
jüngerluse tee. 


Saa minu jüngriks!” 

Edasi käskis Jeesus 
suures misjonikäsus meil 
jüngreid teha. Täpsemini 
- “õpetades neid kuuletuma kõigele, 
mida ma teid olen käskinud.” 


Jeesusel on õigus kõiges 


Ma usun, et üks põhjusi, miks me 
ei kutsu inimesi saama jüngriteks, on 
selles, et jüngerlus nõuab kuuletu- 

mist. Alates reformatsioonist oleme 
tekitanud kartust sõnakuulelikkuse 
ees. Kuuletuda Jeesusele kõlab pi- 
gem tegevuse kui usuna. See ongi 
meie dilemma. 

Mil moel on seotud usk Jeesusesse 
ja Jeesuse järgimine? Kas võib omada 
usku Jeesusesse ilma Tema järgimi- 
seta? Kas on võimalik järgida Jeesust, 
omamata usku Temasse? 

Jüngriksolemise võtmeküsimus 
on: keda ma kavatsen järgida? Kes on 
minu juht, õpetaja ja isand? Kuid seal 
peitub veel sügavam küsimus: keda 
saan ma usaldada? Kas ma usaldan 
Jeesust küllaldaselt, et Teda järgida, 
kuuletuda Talle igas oma elu vald- 
konnas? 

On vaid üks põhjus, miks me ei 
järgi Jeesust. Me ei usalda Teda. 

Me võime Teda küll usaldada sel- 
les, et ta hoolitseb meie eest pärast 
surma. Kuid me ei usalda Teda selles, 
et Ta teab, mis on meie jaoks parim 
täna selles reaalses maailmas. Iga 
kord, kui otsustame olla Jeesusele sõ- 
nakuulmatud (mitte kuuletuda), tee- 
me seda seetõttu, et usume, et meie 
tee on parem kui Tema tee selles 
konkreetses olukorras. Me usaldame 
iseennast. 

Seega, kui me ei usalda Jeesust, 
on lihtsalt võimatu Teda järgida. Kõi- 
ge suuremaid takistusi jüngerlusele 
ongi seega meie vale arusaam usust. 

Meil on raske usku defineerida. 
Usaldus seevastu ei ole keeruline. 
Usaldus baseerub kahel asjal: päde- 
vusel ja iseloomul. Me ei usalda keda- 
gi, kuni me ei ole kindlad tema päde- 
vuses, tema võimetes, teadmistes, os- 
kustes ja mõistmises. Teiseks peame 
olema kindlad ka tema iseloomus: 
kas sellel isikul on head kavatsused, 
on ta tegelikult minust huvitatud? 

Mõtle arstile või kirurgile. Enne, 
kui oled valmis oma elu tema kätesse 
andma, pead veenduma tema tead- 
mistes ja oskustes, kuid sul tuleb ka 
uskuda, et ta hoolib sinust. Nüüd ra- 
kenda sama Jeesusega. Enne kui 
hakkame Teda tõeliselt järgima, saa- 
me Tema jüngriks, peame uskuma, et 
Ta on pädev ja et Ta armastab meid. 

See viib meid tagasi arusaamise 
juurde usust. Piibellik usk ei ole usk 


mingitesse ideedesse, vaid usk isi- 
kusse. Piibellik usk on Jeesuse Kris- 
tuse usaldamine. Kas me usaldame 
Teda? Kui usaldame, siis järgneme 
Talle. Kui me ei järgne Talle, on see 
kindel märk, et me ei usalda Teda. 
Tasub küsida endilt, milles probleem 
seisneb: kas kahtleme Tema pädevu- 
ses, iseloomus või ehk mõlemas? 

Kui mõistame usaldust, näeme, et 
kutse Jeesust järgida ühildub usuga. 
Jüngerlus on rajatud usule. Ei ole või- 
malik eraldada usku 


Jeesuse jüngriks olemine on suurim 
võimalus, mida inimolevus kunagi 
võib omada. 

Jeesuse jünger on isik, kes tõsiselt 
kavatseb saada Jeesuse sarnaseks 
seestpoolt väljapoole. On see ahvat- 
lev? Kas sind meelitab võimalus saa- 
da Jeesuse sarnaseks? Me ei taha 
saada Jeesuse sarnaseks, kuni me ei 
usalda Teda, kuni me ei ole veendu- 
nud, et see on parim võimalik asi, mi- 
da eales teha võime. 

Liiga sageli räägime jünger- 


ja järgimist. Me saame lusest kui koormast, millestki, 
Mulle - meeldib Jeesuse mida tuleb kannatada selleks, 
Dallas Willardi liht- sarnaseks et Jumalale meeldida, või mida 
taa AE tel a üksnes Jeesust °° lg selleks, t ka 
indlus Jeesuses j ärgi des. saada. Jeesus ei esitanud seda 


tähendab, et usun, et 
Tal on õigus kõiges.” 

Jeesuse usaldamine tähendab us- 
kumist, et Tal on õigus mitte ainult 
patu, taeva ja põrgu osas, vaid kõiges. 
Paljud tunnistavad kristlased lihtsalt 
ei usu seda. Tegelikult ei ole nende 
usul Jeesusesse pea mingit sidet Jee- 
suse õpetusega. Mida Jeesus õpetas, 
on ebaoluline. Oluline on vaid see, 
mida Jeesus tegi ristil. 

Loomulikult on rist põhiline. Kuid 
ilma Jeesuse õpetuse ja eluta ei ole ka 
alust jüngerluseks. Ilma Jeesuse õpe- 
tuseta ei oleks ka suurt misjonikäsku. 
“Minge ja tehke jüngriteks ... õpeta- 
des neid pidama kõike, mida mina 
teid olen käskinud.” 

Kas oleme veendunud, et Jeesusel 
on õigus kõiges? Kas usume, et Tema 
tõesti on ainus tee tõelisesse ellu nii 
siin maa peal kui Taevas? Kui nii, siis 
mõistame, et olla Tema jünger on 
suurim võimalus, mida keegi eales 
omada võib. 

Jeesuse järgimise ilu 

See juhib meid teise jüngriksole- 
mise takistuse juurde: me ei näe Jee- 
suse järgimise ilu ja tohutut väärtust. 

Meid on õpetatud mõtlema Jeesu- 
se järgimisest kui suurest ohvrist. Kui 
saame kord Taevasse, siis tasustatak- 
se meile see ohver, aga siin maa peal 
saab kõik olema väga raske. Me mõt- 
leme jüngerluse hinnast. Jah, sellel 
on hind. Me anname endast kõik Jee- 
susele kõigeks. Kuid kas on see siis 
ohver? Peame olema veendunud, et 


nii. Jah, hinda tuleb maksta, 
kuid see hind on uskumatult 
tulusa tehingu hind. 

Jeesus rääkis kaks lühikest mõis- 
tujuttu Jumala riigist Matteuse 13. 
peatükis: loo põllusse peidetud va- 
randusest ja loo pärlist. Mõlemas 
loos rõõmustab inimene, kes leiab va- 
randuse. Ta müüb rõõmsalt kõik, mis 
tal on, selleks, et saada seda, mida ta 
üle kõige ihaldab. Teda ei huvita 
hind. Tema ainus mure on võimalust 
mitte käest lasta. Ta tegutseb kiiresti, 
et sooritada ostutehing. 

Teistele on Jeesuse usaldamine vä- 
ga raske, kui nad ei ole kunagi näinud 
inimesi elamas sellist innukat rõõmu- 
ga täidetud Jeesuse järgimise elu. 

Viis, kuidas me õpetame teoloogiat 
ja Piiblit, paneb meid sageli kahtlema 
Jeesuse järgimise ilus. Mõtle sellele, 
kuidas teoloogid on püüdnud tõlgen- 
dada Mäejutlust. Nad kohtlevad seda 
pigem kui koormat, mis on liig raske 
kanda, midagi ilmvõimatult rasket, 
mitte kui kutset kõige kaunimasse 
elustiili. Nii ütlevad nad, et Mäejutlu- 
se eesmärk on aidata meil näha, kui 
lootusetult kadunud me tegelikult ole- 
me, ja kuidas viia meid risti alla an- 
destust saama. Teisisõnu, Jumal seab 
võimatu standardi lihtsalt selleks, et 
panna meid Teda rohkem armastama. 
See on tõesti väga imelik. 


Me ei mõista jüngerluse armu 


Kolmas takistus jüngerlusele on 
väga kitsas ja piiratud arusaamine Ju- 
mala armust. Me mõistame andesta- 

vat armu, aga me ei mõista jüngerluse 
armu, Tema muutvat armu, mis sel 
ajal, kui hakkame Jeesust järgima, 
hakkab toimima meie elus, muutes 
meid rohkem ja rohkem Tema sarna- 
seks. Olla Jeesuse järgija ei tähenda 
hetkelist täiuslikkust. Alustame palju- 
de probleemidega ja nõrkustega, pal- 
jude läbikukkumistega, aga kui me 
järgime Teda jätkuvalt, muutume üha 
tugevamaks. 

Tee järgimisse (jüngerlusse) algab 
siis, kui mõistame, et Jeesuse järgimi- 
ne on kõige parem, kõige imelisem 
asi, mida eales teha võime. Niikaua, 
kuni mõtleme, et miski muu kui Jee- 
suse järgimine ja Tema sarnaseks 
saamine võiks meile parem olla, me 
lihtsalt ei saa Tema järelkäijateks. 

Järgimine algab, kui näeme Jee- 
sust Tema ilus ja headuses. Miski 
meie sees ütleb, et see on see, mida 
ma üle kõige soovin. Kui soovime, et 
inimesed tuleks Kristuse juurde, siis 
peab see ilu olema selgelt nähtav 
meie jutlustes, õpetuses, aga üle kõi- 
ge meie elus ja tunnistustes. Võib- 
olla on tarvis ümber hinnata aru- 


saam evangeeliumist. Hea sõnum on 
rohkem kui lihtsalt fakt, et risti läbi 
on meie patud andestatud. Hea sõ- 
num on kutse Jeesust järgima, et Te- 
ma järgimise kaudu saada enam sel- 
liseks nagu Tema. 

Võib-olla tuleb ka ümber hinnata 
meie arusaam usust. Usk, mis tegeli- 
kult ei usalda Jeesust, ei pruugi olla 
piibellik usk. Kas me usaldame Jee- 
sust? Kas usume, et Tema armastab 
meid ja et Temal on kõiges õigus, et 
Tema teed on parimad teed, Tema 
elu ainus hea elu? Kas me usume, et 
Ta on kompetentne? Kas me usalda- 
me Tema iseloomu? Kui me usalda- 
me Teda sellisena, siis me ka järgi- 
me Teda. Kui me ei usalda Teda sel- 
lisena, siis me ei järgi. Minu arvates 
peaks see olema meie jutlustamise 
keskmeks — Jeesuse usaldusväärsus 


ja Jeesuse ilu. Ilma sellise usaldami- 
seta ei ole Tema järgimist ja keegi ei 
hakka Tema jüngriks. Ja jüngriks 
saamiseta elu ei muutu. Kristlusest 
saab järjekordne teooria sellest, mis 
juhtub pärast surma, ja järjekordne 
püüe olla vaid hea ja kena inimene. 
Sellel ei ole mingit muutvat väge. 
Meil tuleb suunata oma tähelepa- 
nu samavõrd Jeesuse õpetusele kui 
Tema surmale ja ülestõusmisele. Il- 
ma Õpetajata ei saa olla ka järelkäi- 
jaid. Kõik algab visioonist. Meil tu- 
leb paluda Jeesust aidata meil näha 
Teda nagu Ta tõeliselt on, kogu oma 
ilus, ja näha elamise ilu Tema ku- 
ningriigis, elu Tema valitsemise all 
siin ja praegu, “nagu Taevas, nõnda 
ka maa peal”. 
Tõlkinud TAAVI HOLLMAN 
ja LIIVI HOLLMAN 


Suur osa selles piiblitunnis esitatud ideid pärinevad Dallas Willardilt, eriti tema ka- 
hest artiklist, mis mõlemad on kättesaadavad veebis: “How Does a Disciple Live?” 
(http://www.dwillard.org/articles/artview.asp?artID=103) ja “How to Be a Disciple” 
(http://www.religion-online.org/showarticle.asp?title=336). 

Soovitan ka pikemat artiklit “Living a Transformed Life Adeguate to Our Calling” 
(http:/hwww.dwillard.org/articles/artview.asp?artID=119). Mõte, et usaldus tugineb 
pädevusele ja iseloomule, pärineb Stephen M. R. Covey raamatust “The Speed of 


Trust” (2008). 


Meenutuste lõnga kerides 


2013. aasta EMK aastakonverents on saanud aja- 
looks. Aga meenutuste lõnga kerides on nii palju kau- 
nist, südantliigutavat ja pühalikku meelde jäänud. 


Mitte kusagil ei näe nii palju lahkeid 
naeratusi ega rõõmsaid kallistusi! 
Saame kokku ühtse suure perena, 
sest meid juhib Jumala armastus. Ka 
jumalateenistused on Tallinna kiri- 
kus omaette väärtus — täis pidulik- 
kust, pühadust ning tunnetust, et Jee- 
sus on tõesti meie keskel. Just siin ja 
praegu. Kirikujuhtide, vaimulike ja 
koolilõpetajate protsessioonist oli vä- 
ga armas ja ülev osa saada. Vend 
Andrus Kask pühitseti vanemaks. Tä- 
nu Jumalale! 

Rõõm oli kuulda piiskop Christian 
Alstedi suust, et ka väikesed kogudu- 
sed on tähtsad ning vajalikud. Nad 
on intiimsed, autentsed, paindlikud, 
toimekad. Piibli nägemus kogudus- 
test on armastus Jumala vastu, ar- 


mastus ligimese vastu, armastus 
ümbritseva maailma vastu. 

Kõigel, mida teeme, on oma ees- 
märk. Ja kui tuleb aeg — ärkamine, 
mida on Eestimaal kogetud mitmeid 
ja mitmeid kordi, siis me metodisti- 
dena võtame rõõmuga vastu oma ko- 
gudustesse uusi liikmeid, Jeesuse jär- 
gijaid. 

Jõudes Kärsale kodukirikusse, lu- 
gesin justkui esimest korda kiriku 
ukse kohal olevaid apostel Johanne- 
se sõnu: “Jeesus on tee, tõde ja elu.” 
Tee, millel käime; tõde, millele toetu- 
me; elu, mida on meile antud elada. 
Nüüd, kuulates jutlust, lisandus uus 
tähendus: “Jeesus on sild.” Sild Ju- 
mala ja inimeste vahel. Tema tõttu ja 
Tema abiga tuleme pühapäeviti 


rõõmsal meelel kirikusse, mis sellest, 
et vahepeal on hakatud remontima 
Kärsa silda. Tee on nagu läbi lõiga- 
tud, vana sild lammutatud, kogu 
transport on suunatud teistele teede- 
le. Kuid meie pastor Rein jätab auto 
ühele poole jõge, tuleme mööda aju- 
tist silda üle vee, 500 meetrit — ja ole- 
megi kirikus. Pärast jumalateenistust 
kulgeb teekond vastupidi. Me ei jäta 
ometi kirikusse minemata ühe silla 
remondi tõttu! Jeesus on sild. 

Tsitaat “Päevasõnast”: “Ma olen tä- 
nulik, et oma poja Jeesuse Kristuse lä- 
bi andis Jumal meile tee ning ehitas 
silla taevasse ja igavesse ellu.” Nii saa- 
me ikka ja jälle kinnitust, et Jeesus on 
sild. Tänus tõstame kõrgeks Jumala 
püha nime, sest Ta on meile andnud 
Jeesuse — oma Poja, ja Püha Vaimu - 
trööstija. Rõõmsate kohtumisteni! 
Rohket Jumala õnnistust kõigile! 


IRJA SAKSING, Kärsa kogudus 

Brasiilia + Eesti = suvemisjon 


2013. aasta suvemisjon hõlmas 5-päe- 
vast laagrit Viitkal 24.—28. juulini, kus 
keskenduti palvele, ülistusele, piibli- 
õppele ja praktilistele ettevalmistuste- 
le. Sellele järgnes poolteist nädalat 
misjonit erinevates kogudustes -— 
Viitkal, Pärnus, Reekülas ja Tallinnas. 
Projekt lõppes kaasateenimisega 
EMK suvekonverentsil Aa rannas. 


RAPHAEL FONTES, Brasiilia 


estisse tulek oli minu jaoks suur väljakutse. 

Ma ei olnud kunagi Eestis käinud ja brasiil- 

lastele oli raske seletada, kus see kauge- 

kauge maa asub. Ma abiellusin 2012. aasta 

juulis ja täpselt aasta hiljem sõitsin kolmeks 

nädalaks oma pere juurest ära, jättes oma naise ja 10- 
kuuse lapse üksinda. 

Mul ei olnud sel ajal (aprillis 2013) üldse raha ning sa- 

muti mitte puhkust järel, sest olin just käinud oma pere, 

ema ja vennaga reisil. Kuid Jumal ütles mulle, et osalek- 
sin projektis Estonia. Vastasin Jumalale: “Hea küll, ma 
võin minna, kuid vajan raha ning tööandja heakskiitu. 
Ära unusta, et mul ei ole üldse raha ning Sina pead mind 
kõigega varustama.” Mõnigi kord me teeskleme, et ei 
tea, milleks Jumal on võimeline. Vähem kui kolme kuu- 
ga oli mul koos vajalik raha lennupiletite jaoks ning li- 
saks mõistlik summa võimalike kulutuste jaoks misjoni- 
reisil. Ma läksin tööandjaga rääkima ning minu üllatu- 
seks andis ta nõusoleku. See oli kummaline, sest minu 
ametikohale ei ole meil asendajat, ent ometi sain loa ka- 
sutada 30 lisapuhkusepäeva! Aga kes olen mina, et ka- 
helda Jumala tahtes või minu juhataja mõistlikkuses? 
Jah, ma lendasin lennukiga 20 tundi ning jätsin oma 
pere üksinda. Miks? Alguses olid mu mõtted segased. 
Ehk saan ma aidata inimesi evangeeliumi kuulutamise- 
ga? Olin ette valmistanud mõned piiblitunnid ning mul 
olid mõned ideed jutlustamiseks, kuid samal ajal mõtle- 
sin: “Olen ma hull?” Neil on pastorid, neil on Piiblid. Mi- 
nul on Brasiilias perekond, kes mind vajab, mul on siin- 
samas Brasiilias õed-vennad, kes vajavad õpetust. Kui 
jõudsin Soome, ei saanud ma aru, mis keelt seal räägi- 
takse. Ma ei saanud mitte sõnagi aru! Kuidas ma räägin 


[tojto7e MKSTUM:: 


eestlastega, kui nende keel on sama keeruline? Paar tun- 
di hiljem olin koos Thiagoga seal, Tallinn oli meie esime- 
ne linn. Ma mäletan, et Livia ütles mulle, et Eestis on su- 
vi ning seal on kuum. Jah, aga siiski ei. Eestis oli sama- 
sugune ilm nagu Brasiilias, kui sealt lahkusin, ainult et 
Brasiilias oli parasjagu talv. 

Misjonireisi alguses liikusime Tallinnast Viitkale, kus 
külastasime Annika Tiigi kodu ning mõningaid noori. 
See oli väga erinev, eestlased on väga vaiksed ning nad 
ei jää kunagi üksisilmi vaatama. Mäletan, et proovisin 
nendega rääkida ükskõik millest, mis iganes pähe tuli, et 
suhelda, kuid see ei läinud hästi. Livia pidi tegutsema 
ning tema lahendus töötas hästi. Kuidas ma oleksin või- 
nud arvata, et neid huvitab tantsimine? Jah, ma tantsi- 
sin. Ei, see ei olnud üldse hea, ma olen kohutav tantsija, 
kuid nad naersid ning see andis mulle võimaluse nende- 
ga suhelda! Me reisisime mööda Eestit, käisime Pärnus, 
Saaremaal ja Tallinnas ning lõpetasime oma reisi suve- 
konverentsil. 

Ma mäletan, et rääkisin inimestele, et Eesti on nagu 
Narnia, maa C. S. Lewise raamatutest, sest mind üllatas 
inimeste enesevaatlus. Nad olid alati oma maailmas ning 
peaaegu kunagi ei suhelnud võõrastega. Brasiilias on 
alati liiga lärmakas, kuid Eesti standard on olla vaikne. 
Ma nägin isegi paari tüdrukut omavahel rääkimas suid 
avamata. See üksildus üllatas mind eriti, kui ma suutsin 
nad lõpuks rääkima panna. Eestlastel on palju aega, et 
mõelda elu ja Jumala kuningriigi üle, nii et kui nad 16- 
puks räägivad või küsimusi esitavad, on need sügavad 
ning neile on isegi raske vastata. Eestlased on selle vaik- 
se ja peaaegu külmunud isiksuse taga ilusad ja armsad, 


neil on hea süda ning nad kohtlevad sind kui kunin- 
gat/kuningannat. 

Ma armusin Eestisse ja eestlastesse. Ma nägin Juma- 
lat tegemas tööd igas inimeses, keda reisil kohtasime. 
Mul oli võimalus olla kohal, kui Jumal tervendas murtud 
südameid, näitas inimestele nende väärtust ja võime- 
kust. Ma nägin ka, kuidas Jumalat tutvustati paljudele 
ning sain olla sõber, kellest nad aeg-ajalt puudust tunne- 
vad. Oli väga rahuldust pakkuv näha Jumalat meid ka- 
sutamas, et näidata Tema armastust ja Tema rõõmu, nä- 
ha nii paljusid inimesi naermas ja aega veetmas ilma 
mingite mõnuaineteta, vaid tänu Püha Vaimu ligiolule. 
See oli sõnatukstegev! Ma LIHTSALT ARMASTAN Ees- 
tit! Ma mõistsin seda, kui olin lennujaamas ning taipa- 
sin, et Jumal oli mind palju muutnud. Ma kannan neid 
mälestusi alati oma südames ja palvetes. (i 


LIVIA TELLES, Brasiilia/Eesti 


eitsmes Brasiilia ja Eesti suve- 
misjon oli kahtlemata üllatav. 
See oli arvatavasti üks raskemaid 
projekte, mis tuli kokku panna, sest 
meie meeskond oli napp ja etteval- 


mistuse aeg oli vä- 
ga lühike. Projekti 
käigus kerkinud 
väljakutsed ainult 
kinnitasid, et Ju- 
mal ise kutsus sel- 
le projekti ellu. 
Ressursside, aja ja 
inimeste puudu- 
mine olid mõned 
neist väljakutse- 
test, mis muutsid 
selle suvemisjoni 
iseäranis eriliseks. 

Igal aastal püüavad Rio de Janeiro 
noored ning Eesti haridus- ja sisemis- 
joni toimkond arendada midagi, mis 
eelneval aastal hästi ei õnnestunud. 
Pärast igat suve teame, mis oleks või- 
nud paremini minna. Mõnikord on 
need asjad meie enda teha, teinekord 


teame, et suudame saavutada asju 
ainult Jumala armust. Kuid väikese 
grupi imeliste inimeste pingutused 
võivad saada mitmekordistatud viisil, 
mida me ei oska ettegi kujutada. 

Sel suvel otsustasime, et soovime 
investeerida kogudustesse, kus noor- 
tetöö juba käib, ning see viis meid 
Viitkale, Pärnusse, Reekülla ja Tallin- 
na. Kogesime igal pool Jumala kätt ja 
Püha Vaimu meie üle. Näha, kuidas 
noori motiveeritakse ja ergutatakse 
leidma suhet Jumalaga, saada võima- 
lus jagada Tema armastust nende 
noortega, tugevdada suhteid nende- 
ga ning laiendada meie vaimulikku 
perekonda oli õnnistus, mida ainult 
Jumal võib anda. Ei ole kahtlustki, et 
Tema Vaim oli meie keskel kogu aeg. 
Selliste investeeringute tähtsus üle- 
tab meie arusaamise. 

Pärast seitset aastat koostööd tun- 


! 


/ 


nen end privilegeerituna, et olen osa 
nii Brasiilia kui ka Eesti koostööpoo- 
lest. Olen näinud, kuidas paljud ini- 
mesed on selle aja jooksul saanud 
puudutatud ning kuidas Jumal saab 
kasutada tavalisi inimesi, et jagada 


oma armastust ning muuta elusid. 
See tundub üsna ebaloogiline, kuid 
Brasiilia ja Eesti kokkupanemine 
toob igal aastal esile mõlema kultuu- 
ri tugevaimad küljed. On eriline õn- 
nistus ja julgustus veeta kõik suved 
koos teenides ja õppides. See on ol- 


nud meile vaimulikuks toiduks ning 
kindlasti ka tohutu kogemus läbi 
aastate. Ma kiidan Jumalat Brasiilia 
ja Eesti ühise suvemisjoni eest ning 
loodan, et mul on võimalik teenida 
seda maad Jumala tahte kohaselt 


JOHANNA-MAARJA LOORIS, Eesti 


uvemisjon on mind õpetanud rohkem Jumala häält 

kuulma, julgustanud reaalselt tegutsema ning õpe- 
tanud, kuidas olla teenija igapäevaselt. Osalesin suve- 
misjonis neljandat korda. Sel korral mõistsin eriliselt, 
kuidas me jõudsime grupiga kohtadesse ja inimesteni, 
kelleni keegi teine võib-olla kunagi ei jõuaks. Tundsin, 
et olime täpselt omas elemendis ja saime kasulikud olla. 
Kuigi meie grupp oli üpris väike, puudutas Jumal inime- 
si just meie kohalolu, palvete, tunnistuste ja ühise kvali- 
teetaja kaudu. 

Puutusin mitmes Eesti linnas kokku noortega, kes 
igatsesid pisarates ja siiralt Jumalat rohkem tunda ja Te- 
maga isiklikku suhet luua. Mõnikord nägime kohe töö 
vilja ning see julgustas meid edasi liikuma ja veel mida- 
gi korda saatma, kuid nende nädalate jooksul oli ka mit- 
meid tagasilööke ning raskusi. Grupi ühtsus ja tugev 
üheperetunne aitasid meil neist üle saada. 

Selle aasta suvemisjoni 8-liikmeline tiim sai mulle vä- 

veel aastaid. E 


ga armsaks. Oli väga ülesehitav näha inimesi kasvamas, 
muutumas ning avastamas üksteises uusi andeid. Grupi- 
ga 24/7 koos olles õppisime üksteisega arvestama ning 
üksteist toetama. Seda ühist aega jäävad meenutama 
mitmed meeldejäävad 
seiklused, erilised rõõ- 
muhetked ja palju kvali- 
teethuumorit. 

Nende nädalate jook- 
sul õppisin, et Jumala 
plaan on täiuslik ja Te- 
ma näeb kogu puslet, 
kuid meie näeme vaid 
osakesi sellest. Tihti üri- 
tame oma mõistusega 
kõigest aru saada, aga 
tegelikult peaksime liht- 
salt kuulama Jumalat 
ning usaldama Tema pa- 
rimat plaani. i 


Rõõmuralli Paides 


juunil Paide vallimäele kogunenud rõõmurallita- 
ejaid võttis vastu särav päike ja suvine leitsak. 
Kokku oli tulnud nii väikesi kui ka suuri metodiste üle 
Eesti, koos sõpradega teistest kirikutest sai meid 61. 
Päev algas eri vanuseastmetele suunatud piiblitundi- 
dega, kus üheskoos uuriti kümmet käsku ja selle raken- 
dusi tänapäeva ühiskonnas ning sobitati ühtlasi uusi 
sõprussidemeid. Edasi mindi ekskursioonile, kus lastele 
tutvustati Eesti ajalugu. Pärast lõunasööki õdusas Paide 
metodisti kirikus oli lastel võimalik osaleda töötubades, 
kus mängiti keskaegseid mänge, või osaleda pehmete 
mõõkadega peetavas lahingus. Lapsed olid rõõmsad, 
sõbralikud ja abivalmid, saavutati küünarnukitunne ja 
rõõm ühtsusest. 
Päev lõppes ühise jumalateenistusega, kust ei puudu- 
nud laulud, sõnum ja üllatused ning laste ettevalmista- 


Suvekool Pärnus 


uba mitu aastat oleme Pärnu koguduses korralda- 
J nud lastele suvel mitmepäevast lasteprogrammi - 
Laste suvekooli. Sel aastal sai see teoks 23.-26. juulil, 
teemaks “Sulle on sõnum Jumalalt!”. 

Iga päev kogunes kaheks tunniks ligikaudu 40 last, et 
kuulata sõnumit heast Jumalast, laulda, mängida, meis- 
terdada, proovida käsikellamängu ning lindikavaga Ju- 
malat kiita. Rõõmu tegi see, et palju oli uusi lapsi, kes 
olid leidnud tee meie kirikusse vanemate õdede-vendade 

tud näidend. Sellele üritusele oli kutsutud ka linnarah- 
vas. Enne koduteele asumist mängiti veel ühiselt kiriku- 
aias ja kinnitati keha. 

Tore oli lehvitada uutele sõpradele hüvastijätuks ja 


loota peatseid taaskohtumisi! 
EGLE HOLLMAN 


ja sõprade kaudu. Neljandal päeval olid ka lapsevanemad 
kutsutud vaatama, mida lapsed on suvekoolis õppinud. 
Rõõmustasid noored, kes kunagi on ise laste suvekoo- 
lis osalenud, ja olid nüüd abiks juba tegijatena. Samuti 
abistasid meid grupp vabatahtlikke Asbury sõpruskogu- 
dusest Tulsast ning koguduse täiskasvanud. Palvemees- 
kond ja koguduseliikmed toetasid eestpalvetega. Sel- 
leks, et suurel lastehulgal võiks olla tore ja hea sõnum 
Jumalast võiks nendeni jõuda, on tarvis väga palju abili- 
si erinevaid ülesandeid täitma. Oleme tänulikud Jumala- 
le Tema õnnistuse ning kõigi abiliste eest. 
KÜLLI KUUSEMAA 

Fotod: EMK Lastetöö toimkond 

Piiblikool Haapsalus 


-20. juunil peeti Haapsalu koguduses vaheaja 
1 ri e piiblikooli lastele. Ürituse eestvõtjad olid Amee- 
rika sõbrad Midlandi metodisti kogudusest Michiganis. 
Skype'i kaudu lõime otseühenduse ka sealse piiblikooli- 
ga: alustasime koos, tervitasime üksteist ja laulsime, see- 
järel jätkasime eraldi. 

Midlandi rahvas sai tehnika va- 
hendusel näha ka oma pastorit 
J. D. Landist, kes oli parajasti 
koos abikaasa ja tütrega Haapsa- 
lus külas. Et taoline üritus oli 
meie jaoks üsna uudne, oli nende 
innukusest ja kogemustest palju 
abi; nagu ka abivahenditest ja 4 JT 
spetsiaalselt selleks ürituseks kujundatud T-särkidest, mi- 
da külalised lahkesti jagasid. Eesti poolelt aitasid tublisti 
kaasa Marjana Luist ja mõned teised huvilised. 

Osa võtnud lastele paistis üritus meeldivat. Küllap oli 
sellest neile ka mõnevõrra vaimulikku kasu. Ameerika- 
poolne tagasiside oli üllatavalt positiivne. 

Olles kogemuse võrra rikkamad, loodame korraldada 
niisuguseid üritusi edaspidigi. 

URMAS RAHUVARM 


Foto: Ruusmäe kogudus 


juulil toimus Ruusmäel Lõuna-Eesti kogudus- 
l 2 ete ühine lastepäev, mis oli mõeldud 3-14-aas- 
tastele. Kohal olid lapsed Räpinast, Ruusmäelt ja Võ- 
rust. Uuriti Piiblist, mis Jumalal on meile öelda, ja õpi- 
ti vahvaid lastelaule. Suuremad lapsed maalisid pargis 
kauneid maastikupilte, väiksemad tegid mänguvälja- 

kul liivamaali ja puhusid see- 
bimulle. 

Pealelõunal ootas staadionil 
kõiki vahva üllatus: päris tule- 
tõrjemasin, kuhu võis sisse ro- 
nida ning kus võis kõike puu- 
dutada ja küsida. Kuna ilm oli 
väga kuum, lasti kõigi rõõmuks 
voolikust staadionile terve paa- 
gitäis vett. Kes tahtis, sai vooli- 
kut hoida ja teisi pritsida. Kel- 
lelgi polnud enam palav. 

Õhtupoolikut täitsid vahvad 
teatevõistlused, mängiti jalg- 
palli ning muid spordimänge. 
Ühisel jumalateenistusel kõne- 
les lastele Kuzaan Van den 
Berg Lõuna-Aafrikast. Tema 
sõnum rääkis vanast pallist, 
mis oli täis õhku, ning uuest 


pallist, mis oli täis puhumata. Ka meie muutume Jumala 
käes tarvitatavateks, kui oleme täis Tema vaimu, ning 
oluline ei ole meie väljanägemine. Päeva lõpetas tore 
kokkuvõte laululaval ning kõigi osalejate premeerimine. 
Oli ütlemata vahva ja tegus päev! 


LEELO SARIK ja THEA KANT 


Fotod: Haapsalu kogudus 


Suvine lastetöö Võrus 


õru koguduses jätkus vastupidiselt tavapärasele sel suvel 
lastetöö peaaegu igal pühapäeval. 
Meie uurimisobjektideks olid vaimuviljad (G1 5:22). Lapsed ja ko- 
gudus tutvusid igal pühapäeval erineva vaimuviljaga ning said neid 
ka maitsta 9: armastus — maasikas, rõõm - ananass, rahu - arbuus, 
pikk meel — granaatõun, lahkus — pirn, headus - virsik. 


Reeküla 103 


uulikuu viimase pühapäeva, 28. juuli hommikul al- 
J gas Reeküla kirikus ja aias suur sagimine. Köögis 
valmisid maitsvad suupisted, õues seati valmis pingid 
ja toolid, et tähistada Reeküla kiriku 103. aastapäeva. 
Just nii vanaks see armas väike maakirik saigi. 

Inimesi kogunes kiriku hoovi rohkesti, nende seas vä- 
ga palju lapsi. Tulijatel oli sees ootusärevus, mis edasi 
juhtuma hakkab. Ühiselt alustati õues alguspalvega, 
misjärel lapsed suundusid kirikusse, kus neid ootasid 
Reeküla koguduse pühapäevakooli õpetaja Reelika ning 
abilised Marjana, Kailiis ning Riine. Alustasime tutvu- 
mismänguga. Järgnes põnev laulmine Marjana juhenda- 
misel, mis lastele eriti meeldis. Seejärel suunduti piibli- 

29.-31. juulini peeti Võrus teist korda 
rõõmupäevi, mida juhtis Luule Anto. Lapsi 
käis kohal 22. Päev algas palve ja piiblitun- 
niga, siis ootas lapsi sõna jagamine, ühine 
laulmine, meisterdamine, söömine ning 
mängimine. Järgnes laste õnnistamine ning 
rõõmupood, kust lapsed said väljateenitud 
rõõmurahade eest kommi osta. Meisterda- 
mises maalitud kivid ja lillepotid kaunista- 
sid ka Võru misjonipäevade telki. 

THEA KANT 


tundi, kus õpetaja Reelika rääkis lastele lugusid Jeesu- 
sest ja igaüks sai oma teadmiste põhjal kaasa rääkida. 
Pärast piiblitundi tegime üheskoos värvilisi käevõrusid, 
soovijad said endale näomaalingu, tüdrukutele tegi 
Kailiis vahvaid punutisi ning samal ajal oli võimalik vaa- 
data ka piiblilugude multikaid. 

Lasteosa lõppedes suundusime kirikuaeda, kus ootas 
maitsvate suupistetega rikkalikult kaetud pidulaud. Lõ- 
petuseks korraldati ühine viktoriin, kus osalesid nii lap- 
sed kui ka täiskasvanud ja kus sai proovile panna tead- 
misi Reeküla kiriku kohta. Niiviisi see vahva kirikuaiapi- 
du lõppeski. Oleme Taevaisale väga tänulikud, et Ta an- 
dis meile suurepärase ilma ning pühapäevahommiku 
Reeküla kiriku aias. 

RIINE TIIRIK 

Fotod: Võru kogudus 


Fotod: Reeküla kogudus 


|. Nuputa! 

Kui kirjutad igasse pildiruutu, mis tähega pildil olev sõna algab, saad kokku lahenduseks oleva lause. 


Uuri Piiblist, kellele Jumal selle lause ütles. 


NB!!! Saada lahendus (koos oma kontaktandmetega) toimetusele: 
koduteel(Oometodistikirik.ee või Tallinn 10152, Narva mnt 51. Lahendajate vahel loosime välja lasteraamatu! 


Il. Teeme limonaadi! 


Käes on sügis. Aiad on lookas maitsvatest viljadest, mida Jumal on lasknud inimeste rõõmuks küpseda. Keedetakse 
moosi ja pressitakse mahla. Tänane retsept sobib pereliikmete või sõprade üllatamiseks — tee ise limonaadi! 

VAJA LAHEB: klaas või tass, mahla, vett, veidi suhkrut, noaotsatäis söögisoodat 

Vala kolmveerand tassi lemmikmahla täis, veerand täida veega, lisa vajadusel veidi suhkrut. Sega. Lisa noaotsaga 
veidi söögisoodat. Sega uuesti. Kihisev limonaad ongi valmis. Naudi ise ja paku teistele! 


Il. Meisterda 
oma käega! 


Juba on pihlakad 
punased ja peagi on 
käes isadepäev. 


Kuidas isasid üllatada 
mitte ainult sel tähtsal 
päeval, vaid kogu aasta 
jooksul? 

Ullatus tuleb seda vah- 
vam, mida varem sa 
selle valmistamisega 
alustad. 


VAJA LÄHEB: 6 või 
enam A3 või A4 formaa- 
dis ümbrikut, vildikaid, 
valget paberit, pastakat, 
liimi, kodus leiduvat 
pudi-padi 


1. Kirjuta iga ümbriku 
ülaserva paremasse 
nurka: AVA SIIS, KUI ... 
2. Kirjuta iga ümbriku 
keskele lause lõpp, tei- 
sisõnu — millal sa tahad, 
et isa ümbriku avaks. 
Soovi korral võid ümbri- 
kud kaunistada. 


P v 
KA K2 


AVA SIIS, KUI ... i 
. IGATSED MU JÄRELE 


Ümbrikus: kirjakoht “Ja tema armastab sind 
ja õnnistab sind ning teeb sind paljuks; ta 
õnnistab su ihusugu ja su maa vilja.” 

(5Ms 7:13) + foto, mis tehtud koos isaga 
+ paber kirjaga: “Igatsemise asemel 
valmista mulle väike üllatus CO.” 


AVA SIIS, KUI ... 
-»» LIIKLUS ON METSIK 


“Rahu ma jätan teile, oma rahu ma annan 
teile.” (Jh 14:27a) + mänguauto + paber 
kirjaga: “Täna Jumalat, et sul on oma auto!” 


AVA SIIS, KUI ... 
-» OLED KURB 


“Olge rõõmsad lootuses, vastupidavad 

viletsuses, püsivad palves!” (Rm 12:12) 
+ isa lemmikkomm ja nimekiri asjadest, 
mille eest oled isale tänulik 

+ joonistatud süda, millel lause: 

“Ma armastan sind!” 


AVA SIIS, KUI ... ' 
-» ÕUES ON 30 KRAADI KÜLMA 


“Ja ööd ei ole enam ning neile ei ole vaja 
lambivalgust ega päikesevalgust, sest Is- 
sand Jumal ise valgustab neid ...” 

(Ilm 22:5a) + isa lemmiktee pakike + 
joonistus suvisest päevast mere ääres 
tekstiga: “Lähme koos ujuma!” 


AVA SIIS, KUI ... 
-» MA OLEN TEINUD PAHANDUSE 


“Ja kui ta ka seitse korda päevas sinu vastu 
patustab ja seitse korda sinu poole pöör- 
dub, öeldes: “Ma kahetsen”, andesta ikka 
talle!” (Lk 17:4) + ingli pilt + kutse: “Män- 
gime koos ühe lauamängu!” 


AVA SIIS, KUI ... i 
.» KODUS ON MIDAGI KATKI LÄINUD 


“Vaata, mina teen hoopis uut: see juba 
tärkab, kas te ei märka?” (Js 43:19a) 

+ paar senti taskurahast + lubadus: 
“Valmistan sulle ema abiga maitsva üllatuse.” 


NM Meie tegime 6 ümbrikku, millel olid niisugused pealkirjad ja sees sellised A 
asjad. 

